“Гўзал ва бетакроримсан, муқаддас Ватаним, жоним сенга фидо, Ўзбекистоним!” шиори остида ўтказиладиган маданий-маърифий тадбир | Пресс-релизлар | Самарқанд вилояти ҳокимлиги\n“Гўзал ва бетакроримсан, муқаддас Ватаним, жоним сенга фидо, Ўзбекистоним!” шиори остида ўтказиладиган маданий-маърифий тадбир\nСамарқанд вилояти, 2016 йил 23 июль\n23 июль куни Самарқандда оммавий ахборот воситалари ходимлари, ноширлар, ёзувчи ва шоирлар, мусаввирлар, рассомлар, ҳайкалтарош ва ҳунармандлар иштирокида “Гўзал ва бетакроримсан, муқаддас Ватаним, жоним сенга фидо, Ўзбекистоним!” шиори остида маданий-маърифий тадбир ўтказилди.\nТадбир вилоятнинг Нуробод туманида жойлашган Ҳазрати Довуд зиёратгоҳига саёҳат билан бошланди. Иштирокчиларга зиёратгоҳда кейинги йилларда амалга оширилган кенг кўламдаги қурилиш-бунёдкорлик, ободончилик ишлари тўғрисида ҳикоя қилиб берилди. Тадбир иштирокчилари, айниқса, Тошкентда яшаб, ижод қилаётган 30 нафар самарқандликлар ярим йил ичида кўркам қиёфа касб этган ушбу масканни зиёрат қилиб, бунёдкорлик ташаббускорларига таҳсинлар айтдилар.\nШундан сўнг тадбир иштирокчилари Самарқанд шаҳридаги Кўксарой майдонида ташкил қилинган китоб ва газеталар кўргазмасини томоша қилиб, рассом ва ҳунармандларнинг ижод маҳсулидан баҳраманд бўлдилар. Шеърият ихлосмандлари шеърхонликдан баҳраманд бўлдилар.\nШунингдек, соҳалар бўйича фаол меҳнат қилаётган, амалга оширилаётган ислоҳотларни фаол ёритаётган бир гуруҳ оммавий ахборот воситалари ходимлари рағбатлантирилди.\nСамарқанд шаҳар ҳокимлиги маданий-маърифий тадбир иштирокчилари учун шаҳарда олиб борилаётган бунёдкорлик ишлари билан таништириш мақсадида пресс-тур ташкил этди. Самарқанд шаҳар ҳокими Акбар Шукуров Ўзбекистон Республикаси Мустақиллиги байрами арафасида шаҳардаги 25 кўчада қурилиш-таъмирлаш ишлари олиб борилаётгани, йил охиригача эса 33 та кўча таъмирланиши ва бошқа ободонлаштириш ишлари ҳақида батафсил ҳикоя қилиб берди.\nТадбир доирасида буюк муҳаддис Имом Бухорий мажмуасига зиёрат уюштирилди.\nЖомбой тумани Бешбола мажмуасида бўлиб ўтган учрашувда вилоят ҳокими З.Мирзаев вилоятда амалга оширилаётган қурилиш-бунёдкорлик ишлари, Ўзбекистон Республикаси Мустақиллигининг 25 йиллигини муносиб кутиб олиш борасидаги бажарилаётган юмушлар, бунда ижодий жамоаларнинг ҳиссаси ҳақида батафсил тўхталди. Бу борада фаоллик кўрсатаётган бир гуруҳ оммавий ахборот воситалари ходимлари, Бадиий академия ва Ёзувчилар уюшмаси аъзолари вилоят ҳокимининг Фахрий ёрлиғи билан тақдирланди.\nВилоятда 2 та телевидение, 1 та радио фаолият кўрсатмоқда. 3 та вилоят газетаси 3 тилда чоп этилмоқда. 16 та шаҳар-туман ҳокимликлари нашрлари, 10 та тармоқ ва идоравий, 21 та хусусий газета, 6 та журнал бор.\n1991 йилда 19 та оммавий ахборот воситаси - 16 та газета, 2 та журнал, 1 та телевидение фаолият кўрсатган. Бугун уларнинг сони 56 тага етган. Соҳада 300 нафарга яқин журналист бўлган бўлса, ҳозирда уларнинг сони 500 нафардан кўпроқни ташкил этмоқда. “Зарафшон” ва “Самаркандский вестник” газеталари таҳририяти қошида 10 йилдан буён “Журналистик маҳорат мактаби” фаолият кўрсатмоқда.\nШаҳар-туман газеталарининг деярли барчаси А2, яъни катта форматда, рангли чоп этилмоқда.\nЯқин ўн йилларда битта газетани чоп этиш учун камида 50 киши техник ишларни бажарган бўлса, бугунги кунда бу ишни 6-8 киши уддалаяпти. Битта газетанинг матнини териш, саҳифалаш, қўрғошин қолипга олиш ва чоп этиш учун камида 8 соат вақт керак бўлган. Ҳозир бу юмушларни кўпи билан уч соатда бажириш имконияти мавжуд.\nБосма нашрларнинг бир марталик адади ўртача 7500-8000 нусхани ташкил этади. Нафақат адад, балки нашрларнинг сифати ва мазмуни ҳам яхшиланиб бормоқда.\nШаҳар-туман газеталари муҳаррирларининг 10 нафари маҳаллий кенгашларга депутат.\n1990 йилда вилоятда нашриёт бўлмаган. Бугун 2 та давлат нашриёти ишлаб турипди.\n1991 йилда битта босмахона фаолият кўрсатган бўлса, бугунги кунда матбаа корхоналари сони салкам 90 тага етди. 3 та йирик босмахона замонавий полиграфия ускуналаридан фойдаланган ҳолда фаолият кўрсатмоқда. Бошқа вилоятларнинг 22 та газетаси Самарқандда чоп этилади.\nСамарқандлик бир гуруҳ ижодкорлар томонидан 1989 йилда илк бор кўрсатувлар тайёрлашга уринишлар бўлди. Ўша даврда вилоят ижтимоий-иқтисодий ҳамда маданий ҳаётига оид кўрсатувлар Чўпонота радиоэшиттириш ва телекўрсатувларни эфирга узатиш марказидан оддий видеомагнитофонлар орқали телетомошабинлар ҳукмига ҳавола этилган.\n1991 йилда монтаж ва эфир учун узатиш аппаратлари келтирилди. Ўша йили 6 июндан бошлаб вилоят телевидениесида ҳафтанинг душанба, чоршанба ва жума кунлари 3 соатлик кўрсатувлар тайёрланиб, эфирга узатилган.\nВилоят Телерадиокомпанияси қарийб бир йилдан буён барча шарт-шароитга эга бўлган янги бинода фаолият кўрсатмоқда. Теле ва радиостудиялар, кенг ва иссиқ иш кабинетлари, замонавий техник жиҳозлар теле ва радио ижодкорларнинг эфир вақтини суткада 18 соатга етказишга замин яратди.\nСТВ телеканалининг кўрсатувлари ҳам томошабинлар қалбидан чуқур жой олиб, аудиторияси кенгайиб бораётгани эътиборга молик.\nРеспублика газета-журналлари, радио ва телевидение каналларининг 60 нафарга яқин вакиллари вилоятда эришилаётган ютуқларини кенг ёритишда жонбозлик кўрсатмоқда.\nСамарқандлик журналистларнинг 7 нафари “Ўзбекистонда хизмат кўрсатган журналист” унвонига сазовор бўлган. Ҳар йили икки-уч нафар ижодкор давлат мукофотлари билан тақдирланмоқда.\nСамарқандлик ижодкорлар “Олтин қалам” Миллий мукофотининг турли номинациялари бўйича 10 марта мукофотланган.\n2016 йилда анъанавий тарзда ўтказиладиган “МТРК соврини” кўрик-танловининг “Энг яхши теледастур” номинациясида вилоят телерадиокомпаниясининг “Тамаддун бешиги” кўрсатуви бош совринни қўлга киритди.\nСамарқандда Ўзбекистон Ёзувчилар уюшмасининг 22 нафар аъзоси ижодий фаолият билан шуғулланмоқда. Уларнинг 3 нафари Давлат мукофоти билан тақдирланган.\nҲар йили самарқандлик ижодкорларнинг 30 га яқин китоблари чоп этилмоқда. Вилоят ҳокимлиги ташаббуси билан кейинги йилларда Ватанимиз мустақиллиги байрами арафасида самарқандлик ижодкорларнинг тўпламларини нашр этиш анъанага айланди.\nВилоятда Республика Бадиий ижодкорлар уюшмасининг 82 нафар аъзолари фаолият кўрсатмоқда. Вилоятида 43 нафар ранг-тасвир ва график рассомлар, 15 нафар ганчкор ва 11 нафар кулолчилик усталари фаолият кўрсатмоқда. Уларнинг 2 нафари Ўзбекистон Бадиий академиясининг ҳақиқий аъзоси - академик ҳисобланади. 10 нафар ижодкорлар Ўзбекистон Бадиий академияси томонидан таъсис эътилган олтин ва кумуш медалларга сазовор бўлган. “Чорсу” галереясида ҳар йили 15 дан ортиқ кўргазмалар ташкил этилаяпти.\nВилоят рассомларига йил давомида 190 га яқин буюртма келиб тушган бўлса, шу кеча-кундузда буюртма асосида вилоят ташкилотлари учун 60 тадан кўпроқ ранг-тасвир ва бадиий асарлари яратилди.\nСамарқанд шаҳрида 50 та, узунлиги 66,3 км кўчани байрамга тайёрлаш ишлари олиб борилмоқда. Шаҳарда 857 та кўча мавжуд бўлиб, 539 км масофани ташкил этади. Шундан 130 км қисми ёки 38 таси шаҳарнинг марказий кўчалари ҳисобланади. Ушбу кўчаларда 3250 та турар, 1527 та нотурар жой бинолари мавжуд. 1742 та (59 фоиз) турар, 854 та (58 фоиз) нотурар жой бинолари ва улар атрофида замонавий архитектура талабларидан келиб чиқиб, таъмирлаш ва ободонлаштириш ишлари амалга оширилди.\nКўчаларнинг икки томонида жойлашган 285 минг 840 м2 биноларнинг фасад қисми таъмирланаяпти, ҳозиргача 154 минг 452 м2 ишлар якунланди.\nКўчаларда таъмирлаш ишларини олиб бориш билан бир қаторда табиий газ, ичимлик сув қувурларини ҳамда электр симёғочларни ҳам алмаштириш ёки янгидан ўрнатиш режага киритилган.\nОбодонлаштириш, кўкаламзорлаштириш ишлари амалга оширилаётган кўчаларда 1100 дона манзарали дарахт кўчатлари экиш режалаштирилган бўлиб, бугунги кунгача 450 донаси ўтказилди. Кўчалар атрофидаги 61 та ноқонуний қурилишлардан 38 таси бузиб ташланди.\nҲазрати Довуд зиёратгоҳида 2015 йил сентябрдан бошлаб вилоят ҳокимлигининг ташаббуси билан катта ҳажмдаги қурилиш-бунёдкорлик, ободонлаштириш ишлари олиб борилмоқда. Самарқанд-Қарши магистрал йўлидан Ҳазрати Довуд олиб борувчи 6 километр йўл текисланиб, асфальтланмоқда. Айни пайтгача зиёратгоҳ ҳудудидаги ички йўлнинг 650 метрига асфальт ётқизилиб, йўл четида 600 метрлик перила ўрнатилди. Оқсой қишлоғидан зиёратгоҳгача бўлган йўлнинг 2 километр қисми асфальтланди.\nЗиёратгоҳдан тоғ тепасидаги ғорга кўтариладиган 1300 дан ортиқ зиналар 3 метрга кенгайтирилиб, замонавий ва қулай тарзда қурилди, перилалар ўрнатилди. Ҳар 100 та зинадан кейин ён томонларда зиёратчиларга қулайлик яратиш мақсадида ўриндиқлар ўрнатилди, чиройли дўкончалар қад кўтарди.\nЗиёратгоҳ ҳудудида дам олиб, ҳордиқ чиқариш учун тадбиркорлар томонидан 25 та айвон, 1 та нонвойхона, 8 та дўкон, 2 та маиший хизмат кўрсатиш нуқтаси, салқин ичимликлар ва ширинликлар, рўзғор буюмлари, совғалар сотиладиган 14 та дўконлар қурилди. 50 ўринли меҳмонхона бунёд этилмоқда. 2 та ҳожатхона ва таҳоратхона ишга туширилди. 125 дона ёғоч кароватлар ўрнатилди.\nҲудуднинг тоза-озодалигини сақлаш, орасталигини таъминлаш мақсадида 600 метрли зинали йўлак ва 600 метрли доимо мусаффо, тоза булоқ суви оқиб турадиган бетон канал қурилди. Савдо-маиший хизмат кўрсатувчи нуқталар, аҳоли дам оладиган манзилларга 1,5 километр юқоридаги тоғдаги булоқлардан тоза ичимлик суви тортиб келинди. 700 метрлик масофага канализация қувурлари ётқизилиб, 200 метр куб ҳажмга эга бўлган чиқинди тўпланадиган иншоот қурилди.\nТоғ тепасидаги ғорга олиб чиқувчи зиналар бошланадиган манзилга катта шийпон ва дўкон бунёд этилиб, унинг қаршисидаги бинонинг 48 квадрат-метрли деворига Ўзбекистонда хизмат кўрсатган маданият ходими, мусаввир Нуриддин Калонов мўйқаламига мансуб бўлган “Ҳазрати Довуд зиёратгоҳи” деб номланган маҳобатли ранг-тасвирли композицияси манзараси туширилди.\nЗиёратгоҳ ҳудудига 600 тупдан ортиқ турли хилдаги арча, каштан,қайрағоч, тут, гилос, ўрик ва бошқа турдаги мевали ҳамда манзарали дарахт кўчатлари экилди.\nҲудудга экилган 10.000 тупдан ортиқ турли турфа рангдаги анвойи гул ва райҳонлар унинг чиройига янада чирой бахш этган.\n“Самарқанд китоб олами” мажмуасида Ўзбекистон Республикаси Президенти асарлари жамланган “Президент асарлари билимдони” бўлими, “Сиёсий-ҳуқуқий китоблар” бўлими, қироатхона, вертуал китоблар маркази, “Хорижий нашрлар зали”, “Болалар зали”, асосий зал ҳамда замонавий услубда “Book cafe” ташкил қилинган.\n2500 минг номдаги 50 000 мингдан зиёд китоб жой олган. 30 та нашриёт билан ҳамкорлик ўрнатилган, 42 нафар муаллиф билан ҳамкорлик шартномаси тузилган.\nМажмуада ёш оилалар, ота-оналар учун ҳам қулайликлар яратилган. Турли ўйинчоғу қўғирчоқлар билан тўлдирилган махсус бурчак болажонлар ихтиёрида.\nБўлим пештахталарида ўзбек, рус ва инглиз тилларида чоп этилган эртаклар, бўяш китоблари, энциклопедиялар, ўйинли нашрларни топиш мумкин. Бу ерда кўзи ожиз болалар учун брайл ёзувидаги эртак ва бадиий китоблар ҳам бор. Ушбу шинам, кенг ва ёруғ хонада болажонларнинг китоблар билан танишиши, мутолаа қилиши учун қулай шароит яратилган.\nУшбу мажмуа майдони 780 кв.м бўлган, шу пайтгача самарасиз фойдаланиб келинаётган савдо ва хизмат кўрсатиш шохобчалари ўрнида ташкил этилди.\nМажмуада қурилиш ва таъмирлаш ишларини олиб бориш мақсадида тадбиркор томонидан 650 млн. сўм маблағ сарфланди. 150 млн сўмлик жиҳозлар олиб келиб ўрнатилди.\nМажмуага жами 22 нафар ходимлар ишга қабул қилинди. Ишчиларнинг асосий қисми ёшларни ташкил этади, 3 нафари 5 та хорижий тилларда эркин гаплашади.\n“Самарқанд китоб олами” мажмуаси шаҳарнинг энг марказий ҳудудида жойлашган. Шахсий транспорт воситасида ташриф буюрувчилар учун барча шароит яратилган, ҳудуддаги кўчалардан йигирмадан ортиқ жамоат транспорти маршрутлари ўтган.\nМажмуа жойлашган ҳудуддан 2 километр радиусда Самарқанд шаҳридаги 6 та олий ўқув юртлари, 3 та академик лицей, 3 та касб-ҳунар коллежи, уларнинг қарийб 2500 ўринли 8 та ётоқхоналари, 4 та мактаб, 50 дан ортиқ корхона-ташкилотлар ҳамда 420 та хонадондан иборат 10 та кўпқаватли уйлар жойлашган.\nКиритилган вақти: 25/07/2016 17:02. Кўрилганлиги: 1686\nМатериал манзили: https://samarkand.uz/press/press-releases/gozal-va-betakrorimsan-muqaddas-vatanim-jonim-senga-fido-ozbekistonim-shiori-ostida-otkaziladigan-madaniy-marifiy-tadbir


72 тонна қуритилган помидорлар Францияга экспорт қилинди | AGRO-OLAM.UZ\nБош саҳифа Янгиликлар 72 тонна қуритилган помидорлар Францияга экспорт қилинди\nҚорақалпоғистон Республикаси Нукус туманидаги “Biogumus Farm” фермер хўжалиги томонидан етиштирилган 72 тонна қуритилган помидор Франция давлатига экспорт қилинди.\nҚорақалпоғистон Республикаси божхона бошқармаси ахборот хизматининг маълум қилишича, жорий йил бошидан 7 миллион АҚШ доллари қийматидаги 14 минг 512 тонна мева-сабзавот маҳсулоти асосан Қозоғистон, Россия, Тожикистон ва Ироқ давлатларига экспорт қилинган. Ҳудудда етиштирилган мева-сабзавот маҳсулотлари экспорти ўтган йилга солиштирганда қарийб 2 баробарга ортган.\nТаъкидлаш жоизки, Қорақалпоғистон Республикаси божхона бошқармаси тасарруфидаги ташқи иқтисодий фаолият божхона постлари томонидан жорий йилнинг дастлабки 9 ойи давомида 243,8 миллион АҚШ доллари қийматидаги товарлар экспорти амалга оширилган. Бу кўрсаткич ҳудуднинг умумий ташқи савдо айланмасининг 68 фоизини ташкил қилади. Кимё саноати, фармацевтика маҳсулотлари билан бир қаторда қишлоқ хўжалик маҳсулотлари ҳам бугун ҳудуднинг экспорт салоҳиятида барқарор ўринга эга соҳалардан саналади.\nБошқарма томонидан қишлоқ хўжалик маҳсулотларини етиштириб, уларга тегишли ишлов бериб, жаҳон бозорларига экспорт қилиш пировардида маҳаллий аҳолини иш ўринлари билан таъминлаётган тадбиркорлик субъектлари фаолияти яқиндан ўрганилиб, уларга божхона расмийлаштируви ва назорати бўйича амалий ёрдам кўрсатилмоқда. Серқуёш заминимиз, сермаҳсул тупроғимизда етиштирилган помидор маҳсулотларини табиий шароитда қуритиб, экспорт қилаётган “Biogumus Farm” фермер хўжалиги мамлакатимиз экспорт салоҳиятида камхарж янги йўналишни очиб берди. Мазкур фермер хўжалигига тегишли Нукус туманидаги 30 гектар ерга қадалган помидорнинг махсус навидан олинган ҳосил ўзига хос ширин таъмга эга.\n– Франция давлатидан келтирилган махсус уруғдан алоҳида парвариш йўли билан ўстириладиган помидорни тузлаб, табиий шароитда қуёш нури остида қуритиш кўп харажат талаб қилмайди, – дейди “Biogumus” фермер хўжалиги иш юритувчиси Шерзод Ниязимбетов. – Табиий шароитда қуритилган помидор маҳсулотига Франция, Италия бозорларида талаб ортиб бормоқда. Ўтган йил 36 тонна қуритилган помидор маҳсулотини экспорт қилган бўлсак, бу йил бу кўрсаткич 2 бараварга ошди.\nМарт ойидан табиий дала шароитида иш бошлаб, июль-август ойларида ҳосилни териб оладиган мазкур фермер хўжалиги мавсум давомида 180-200 нафар кишини, асосан аёл-қизни мавсумий иш билан таъминлаб келмоқда.\nҚорақалпоғистон Республикаси божхона бошқармаси “Нукус” ташқи иқтисодий фаолият божхона пости ходимлари “Biogumus” фермер хўжалигида бўлиб, 18 тонна вазндаги қуритилган помидор маҳсулотининг Франция давлатига экспорт қилинишида амалий ёрдам кўрсатди. Божхона расмийлаштируви электрон тарзда, назорати эса шу жойнинг ўзида қисқа фурсатларда амалга оширилди.


Европа ва Осиë мамлакатларида совуқ ҳаво оқибатида нобуд бўлган кишилар сони бир мингдан ошди.\nҚиш бошланганидан бери Москва кўчаларида камида 286 киши қурбон бўлди. Уларнинг аксарияти уйсиз кишилар бўлиб, совуққа бардош бериш учун ҳаддан зиëд спиртли ичимликларни истеъмол қилишган.\nСовуқ ҳаво Полша ва Европанинг бошқа мамлакатларида ҳам юзлаб кишиларнинг ўлимига сабаб бўлди.\nҲиндистон, Непал ва Бангладешда бир ой қаттиқ совуқ бўлгани оқибатида бир мингга яқин киши қурбон бўлди.


бир аёл «Volkswagen Passat» автомобили сотиб олди ва пулини Тангаларда узди. Бу ҳақда «The Daily Mail» ёзмоқда. Аёл автосалонга ... Бу ҳақда «The Daily Mail» ёзмоқда. Аёл автосалонга 66 қопчадаги Танга билан келди. Жами 131 492 юань (15 минг фунт стерлинг). Шунча пулни ...\n26 апрелдан янги дизайндаги 1, 2, 5, 50 ва 100 тенге қийматидаги Танга пулларни муомалага чиқарди. Тангалардаги барча ёзувлар лотин алифбосида ... учун, гербдаги «Қазақстан» сўзи «Qazaqstan» сўзига алмаштирилган. Тангаларнинг орт тарафида Қозоғистон давлат герби ва «Qazaqstan Respýblikasy» ...\nмарказий банки мамлакатда янги 5 гривен номиналлик эсдалик Тангалар босиб чиқарилиши ҳақида эълон қилди. Тангаларни бугун, 28 февралдан онлайн буюртма қилиш мумкин бўлади, аммо улар 14 мартдан муомалага ... улар 14 мартдан муомалага киритилади.Марказий банкнинг таъкидлашича, Танга «тасвири турли даврларнинг маданий ёдгорликларида акс этган қўйга ...\nА.Ҳамролиев мурожаат қилиб, ҳовлисидан бир сопол кўзада тушунарсиз Тангалар топилгани тўғрисида хабар берди, деб ёзмоқда «ЎзА». Фарғона вилояти ... шаклидан унинг тахминий санасини фараз қилса бўлади. Идиш ичидаги Тангалар эса мисдан зарб қилинган бўлиб, диаметри 8-13 мм. Жами 438 дона ...\nшу йилнинг 2 июлидан бошлаб эллик, юз, икки юз ва беш юз сўмлик Тангалар чиқарилишини эълон қилди. Марказий банк маълумотига кўра, 2001-2002, ... 2001-2002, 2004 ва 2009 йилларда чиқарилган 50 ҳамда 100 сўмлик Тангалар 2019 йилнинг 1 июлига қадар ҳеч қандай чекловларсиз қабул қилинади ...\nЎзбекистонда 50 ва 100 сўмлик Тангалар ва 500 сўмликкача бўлган банкноталар муомаладан чиқарилади\nнамунадаги 50 ва 100 сўмлик Тангаларини, шунингдек 50, 100, 200 ва 500 сўмлик банкнотларини айирбошлаш ҳамда муомаладан қайтариб олиш тартиби тўғрисидаги низом Адлия вазирлигида ... ахборот» канали.Низомга асосан, муомаладаги 50 ва 100 сўмлик Тангалар, шунингдек 50, 100, 200 ва 500 сўмлик банкнотлар муомаладан қайтариб ...\nАмерикалик киши миллион долларга тенг Танга топиб олди\nТангашунос жуда ноёб бўлган миллион доллар турувчи Танганинг эгасига айланди. Бу ҳақда «РИА Новости» хабар бермоқда. Гап 1854 йили Сан-Францискода ... бермоқда. Гап 1854 йили Сан-Францискода зарб этилган беш долларлик Танга ҳақида кетмоқда. У 300 тадан кам нусхада чиқарилган бўлиб, шу кунгача ...


Ҳафта давомида об-ҳаво қандай бўлади? — Sof.uz\n16.09 13:53 282 Ўзбекистон\nГидрометеорология хизмати маркази 17—20 сентябрь кунлари учун об-ҳаво маълумотини эълон қилди.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Шамол шарқдан 7—12 м/с тезликда эсади. Ҳарорат 17 сентябрда кечаси 10—15 даража илиқ, кундузи 27—32 даража иссиқ, 18—20 сентябрда кечаси 12—17 даража илиқ, кундузи 29—34 даража иссиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шамол шарқдан 7—12 м/с тезликда эсади. Ҳарорат 17 сентябрда кечаси 10—15 даража илиқ, кундузи 27—32 даража иссиқ, 18—20 сентябрда кечаси 12—17 даража илиқ, кундузи 31—36 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7—12 м/с тезликда эсади. Ҳарорат 17 сентябрда кечаси 10—15 даража илиқ, кундузи 24—29 даража иссиқ, 18—20 сентябрда кечаси 12—17 даража илиқ, кундузи 29—34 даража иссиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кутилмайди. Шамол шарқдан 7—12 м/с тезликда эсади. Ҳарорат 17 сентябрда кечаси 10—15 даража илиқ, кундузи 27—32 даража иссиқ, 18—20 сентябрда кечаси 12—17 даража илиқ, кундузи 31—36 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди. Шамол шарқдан 5—10 м/с тезликда эсади. Ҳарорат 17 сентябрда кечаси 10—15 даража илиқ, кундузи 24—29 даража иссиқ, 18—20 сентябрда кечаси 12—17 даража илиқ бўлади, кундузи 29—34 даража иссиққача кўтарилади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Шамол шарқдан 7—12 м/с тезликда эсади. Ҳарорат 17 сентябрда кечаси 8—13 даража, кундузи 17—22 даража, 18—20 сентябрда кечаси 10—15 даража илиқ бўлади, кундузи 24—29 даража иссиққача кўтарилади.


Тавҳид китоби (4) – Islom Nuri\nТавҳид китоби (4)\nНабий соллаллоҳу алайҳи ва саллам ширкка олиб борувчи барча йўлларни тўсганлар ва улардан ғоят қаттиқ огоҳлантирганлар. Қабрлар масаласи ҳам шулар жумласидан бўлиб, уларга сиғинишдан ва уларнинг эгалари хусусида ғулув кетишдан сақловчи қоидаларни тузиб бердилар. Жумладан:\n1) Авлиёлар ва солиҳлар ҳақларида ғулув кетишдан огоҳлантирдилар. Чунки бу уларга сиғинишга олиб боради. Расулуллоҳ соллаллоҳу алайҳи ва саллам айтдилар: «Ғулувдан сақланинглар! Сизлардан илгаригиларни ғулув ҳалок қилган». Яна айтганлар: «Мени худди насоролар Ибн Марямни кўкка кўтарганидек кўкка кўтариб мақтаманглар! Мен бор йўғи бир бандаман. «Аллоҳнинг бандаси ва расули» денглар».\n2) Қабрлар устига бино қилишдан огоҳлантирдилар. Абул Ҳайёж ал-Асадий ривоят қилади: Алий ибн Аби Толиб розияллоҳу анҳу менга шундай дедилар: «Расулуллоҳ соллаллоҳу алайҳи ва саллам мени юборган ишга сени ҳам юборайми? Биронта ҳам ҳайкални қўймай бузиб ташлайсан, биронта ҳам кўтарилган қабрни қўймай текислайсан». Қабрларни гипслаб сувашдан ва улар устига сағаналар бино қилишдан қайтардилар. Жобир розияллоҳу анҳудан ривоят қилинади: Расулуллоҳ соллаллоҳу алайҳи ва саллам қабрни сувашдан, унинг устида ўтиришдан ва унинг устига бино қилишдан қайтардилар.\n3) Қабрлар олдида намоз ўқишдан қайтардилар. Оиша розияллоҳу анҳо айтадилар: Расулуллоҳ соллаллоҳу алайҳи ва саллам (ўлим соати яқинлашиб) келган вақтда юзларига йўл-йўл ёпинчиқларини ташлаб олдилар, нафаслари бўғилиб кетгач, юзларини очдилар ва мана шундай ҳолатда туриб: «Яҳудий ва насронийларга Аллоҳнинг лаънати бўлсин, пайғамбарларининг қабрларини масжид қилиб олишди» деб, уларнинг қилмишларидан (умматларини) огоҳлантирдилар. Агар шундан қўрқмаганларида у зотнинг қабрлари очиққа чиқариб қўйиларди. Бироқ уни масжид қилиб олинишидан қўрқдилар». Расулуллоҳ соллаллоҳу алайҳи ва саллам айтганлар: «Огоҳ бўлинглар, сизлардан илгари ўтганлар пайғамбарларининг қабрларини масжид қилиб олишар эди. Огоҳ бўлинглар, қабрларни масжид қилиб олманглар! Мен сизларни бундан қайтараман». Қабрларни масжид қилинишининг маъноси – гарчи устига масжид қурилмаган бўлса ҳам улар олдида намоз ўқишдир. Намоз ўқиш қасд қилинган ҳар бир жой масжид ҳисобланади. Расулуллоҳ соллаллоҳу алайҳи ва саллам айтганлар: «Ер мен учун намозгоҳ ва (сув бўлмаганда таяммум билан) покловчи қилинди». Устига масжид қуриб олинса, иш яна ҳам қаттиқлашади.\nКўпчилик одамлар бу қайтариқларга зид иш қилиб, Набий соллаллоҳу алайҳи ва саллам огоҳлантирган ишларга қўл урдилар ва бунинг ортидан катта ширкка кириб қолдилар. Қабрлар устига масжидлар, сағаналар, чиллахоналар қурдилар, уларни ҳар турли ширк амаллари – қурбонлик ва назрлар сўйиш, уларда ётган маййитларга дуо қилиб, улардан мадад сўраш каби ишлар адо этиладиган зиёратгоҳларга айлантирдилар.\nАллома Ибнул Қоййим раҳимаҳуллоҳ айтади: «Расулуллоҳ соллаллоҳу алайҳи ва салламнинг қабрлар ҳақидаги суннатлари, у зот буюрган ва қайтарган ишлар ва у зотнинг саҳобалари тутган йўлларни бугунги кунда одамлар қилаётган ишларга солиштирган одам бу иккисининг бир-бирига бутунлай тескари эканини кўради. Масалан, Расулуллоҳ соллаллоҳу алайҳи ва саллам қабрларга қараб намоз ўқишдан қайтарганлар, улар қабрлар олдида намоз ўқишади. Қабрларни масжидлар қилиб олишдан қайтарганлар, улар қабрлар устига масжидлар қуриб, уларни машҳадлар деб аташди. Қабрлар устида чироқ ёқишдан қайтарганлар, улар қабрлар устида шамчироқлар ёқишга вақфлар ажратишади. Қабристонларни ийдгоҳ қилиб олишдан қайтарганлар, улар эса қабристонларни ҳар турли маросимлар ўтказиладиган жойга айлантириб олишди, уларда ҳайит байрамларига тўпланганидан ҳам кўпроқ одамлар тўпланадиган бўлди. Қабрларни текислашга буюрганлар. Имом Муслим «Саҳиҳ»да келтирганидек, Абул Ҳайёж ал-Асадий айтади: Алий ибн Аби Толиб розияллоҳу анҳу менга шундай дедилар: «Расулуллоҳ соллаллоҳу алайҳи ва саллам мени юборган ишга сени ҳам юборайми? Биронта ҳам ҳайкални қўймай бузиб ташлайсан, биронта ҳам кўтарилган қабрни қўймай текислайсан». Имом Муслим яна ривоят қилади: «Сумома ибн Шуфай айтади: Биз Фазола ибн Убайд билан Румдаги Рудис деган жойда эканимизда бир шеригимиз вафот этди. Шунда Фазола ибн Убайд унинг қабрини текислаб қўйишга буюрди. Сўнг: «Мен Расулуллоҳ соллаллоҳу алайҳи ва саллам қабрларни текислашга буюрганларини эшитганман», деди». Улар эса мазкур икки ҳадисга қаттиқ хилоф иш тутишади, қабларни ердан уй баландлигида кўтаришади, уларга қуббалар қуришади… Қаранг, Расулуллоҳ соллаллоҳу алайҳи ва саллам қайтарган нарсалари билан ҳозирги одамлар қилаётган ишлар ўртасида нақадар катта фарқлар бор! Шубҳасиз, бу ишларда санаб адоғига етиб бўлмайдиган кўп ёмонликлар бор. (Бу бузилишларни айтиб ўтаркан, жумладан шундай дейди:) Набий соллаллоҳу алайҳи ва салламнинг қабрларни зиёрат қилишдаги кўрсатмалари – охиратни эслаш, маййитнинг ҳаққига дуо қилиш, унга раҳмат сўраш, истиғфор айтиш, офият тилаш билан унга яхшилик қилиш эди. Шунда зиёрат қилувчи ўзига ҳам, маййитга ҳам яхшилик қилган бўлар эди. Бу мушриклар эса ишни бутунлай тескари томонга айлантиришди ва зиёратдан бўлган мақсаднинг акси ўлароқ, маййитни Аллоҳга шерик қилиб, унга дуо қилиш ёки дуода уни восита қилиш, ундан ҳожатларини раво этишини сўраш, устларига баракотлар ёғдиришини ёки душманлари устидан нусрат беришини сўраш каби ширк амалларини қиладиган бўлишди. Натижада ўзларига ҳам, маййитга ҳам ёмонлик қилишди, яъни уни ҳеч бўлмаганда ҳаққига қилинадиган дуо ва истиғфорлардан маҳрум қилишди».\nЮқоридагилардан маълум бўладики мозорларга қурбонликлар ва назрлар келтириш катта ширк экан. Бунинг сабаби эса Пайғамбар соллаллоҳу алайҳи ва салламнинг йўлларига зид иш тутилганидир. Ул зот соллаллоҳу алайҳи ва салламнинг қабрлар ҳақидаги кўрсатмалари уларнинг устига бино қурмаслик ва уларни масжид қилиб олмаслик эди. Пайғамбар соллаллоҳу алайҳи ва салламга хилоф ўлароқ қабрлар устига қуббалар қилиниб, масжидлар қурилгандан кейин жоҳиллар бу қабр соҳиблари фойда ва зарар беришга қодир, мадад сўраганларга ёрдам беришади, ҳожатмандларнинг ҳожатларини раво қиладилар деб эътиқод қилдилар ва уларга қурбонлик ва назрлар келтирдилар. Бориб, бориб эса бу қабрлар Аллоҳдан ташқари ибодат қилинадиган санамларга айланди. Ҳолбуки, Пайғамбар соллаллоҳу алайҳи ва саллам: «Эй Аллоҳ қабримни сиғиниладиган санам қилиб қўйма», деб дуо қилгандилар. Аллоҳ таоло Расулуллоҳ соллаллоҳу алайҳи ва саллам дуоларининг баракотлари билан қабрларини бундай бўлишидан сақлади ва уни уч девор ичида муҳофаза қилди. Бироқ Ислом оламининг кўплаб мамлакатларида бу нарса содир бўлди, буни кўрганлар кўриб, билганлар билиб турибдилар.\nТимсол ёки ҳайкал – инсон ё ҳайвон ё бошқа бирон жонзот гавдасининг тасвири. Насб – хотира тоши эса аслида мушриклар бирон улуғ ёки пешво кишиларининг хотирасини тирилтириш учун унинг олдида жонлиқ сўйиб, қонини оқизадиган тошдир.\nНабий соллаллоҳу алайҳи ва саллам жозотларни тасвирлашдан қайтарганлар. Айниқса улуғ одамларнинг – олимлар, подшоҳлар, обидлар, лашкарбошилар, пешволарнинг сиймоларини тасвирлаш қаттиқ қайтарилган ишлардан. Уларни тасвирлаш бирон лавҳага ё қоғозга ё деворга ё кийимга суратларини тушириш йўли билан бўлсин ёки ҳозирги замонда машҳур бўлган фотосуратларини олиш йўли билан бўлсин ёки тош ё бошқа нарсани йўниб ҳайкалларини ясаш йўли билан бўлсин, бари бирдир. Набий соллаллоҳу алайҳи ва саллам девор ва шу каби жойларга суратлар осишдан, тош-тимсоллар ўрнатишдан, шу жумладан хотира тошлари ўрнатишдан қайтарганлар. Чунки бу нарса ширкка олиб борадиган воситадир. Аслида, ер юзида илк пайдо бўлган ширк сурат ва ҳайкаллар тасвирлаш ва уларни ўрнатишдан келиб чиққан. Нуҳ алайҳиссаломнинг қавмида солиҳ кишилар бўлган эди. Улар вафот этишгач, қавмлари кўп маҳзун бўлишди. Шунда Шайтон уларнинг ҳайкалларини ясаб, жамланиб ўтирадиган жойларига ўрнатиб қўйишни ва ҳайкалларни уларнинг номлари билан аташни қавмнинг кўнглига солди. Улар шундай қилишди, бироқ уларга ибодат қилишмади. Бу авлод дунёдан ўтиб кетиб, илм унутилгач (яъни, бу ҳайкалларнинг қўйилишидан мақсад нима экани унитилди), келгуси авлодлар секин аста уларга сиғина бошладилар. Аллоҳ таоло Нуҳ алайҳиссаломни пайғамбар қилиб юборди, у зот қавмини суратлар сабабли келиб чиққан ширкдан қайтарди, бироқ қавми унинг даъватини қабул қилмади ва бутларга айланиб улгурган ўша ҳайкалларга сиғинишдан қайтишмади: «Ва (ўзларига эргашган тубан-пасткаш кимсаларга): «Сизлар ҳаргиз ўз худоларингизни тарк қилманглар!» «Вад»ни ҳам, «Сувоъ»ни ҳам, «Яғус»ни ҳам, «Яуқ»ни ва «Наср»ни ҳам ҳаргиз тарк қилманглар!» дедилар» (Нуҳ: 23). Мазкур исмлар хотиралари ўчиб кетмасин деб ўрнатилган ўша ҳайкаллар эгаларининг исмлари эди.\nҚаранг, хотира тошлари сабабли қандай қилиб Аллоҳга ширк келтириш ва Унинг расулларига бўйсунмаслик келиб чиқди ва бу нарса уларнинг тўфон сабабли ҳалок қилинишларига сабаб бўлди. Бу эса ҳайкаллар ясаш ва уларни ўрнатишнинг қандай оқибатларга олиб келиши мумкинлигидан дарак беради. Шу боис Расулуллоҳ соллаллоҳу алайҳи ва саллам мусаввирларни лаънатлаганлар, уларни қиёмат куни энг қаттиқ азобланадиган кишилар бўлишини айтганлар, суратларни ўчириб ташлашга амр қилганлар, сурат бор уйга фаришта кирмаслигини хабар берганлар. Буларнинг ҳаммаси бу ишнинг ёмонлигидан ва умматнинг ақийдасига хатари кучлилигидан шундай бўлди. Зеро, ер юзидаги биринчи ширк суратлар ўрнатиш туфайли бошланган эди. Сурат ва ҳайкалларни хонадонларга ўрнатиладими, майдон ё боғларгами, барчаси шаръан ҳаромдир. Чунки бу нарса ширкка восита, ақийданинг бузилишига сабаб бўлади. Бугунги кунда кофирлар маҳкам тутишадиган ақийдалари йўқлигидан шу ишни қилаётган бўлсалар, мусулмонлар ўз куч-қувватлари ва бахт-саодатлари манбаи бўлган ақийдалирини сақлаб қолиш учун бу ишда кофирларга шерик бўлмасликлари лозим.\nДинни масхара қилиш – Исломдан муртад бўлиш ва диндан тамоман чиқиш демакдир. Аллоҳ таоло деди: «Айтинг: Аллоҳдан, Унинг оятларидан, Унинг пайғамбаридан кулувчи бўлдингизми? Узр айтманглар! Сизлар иймон келтирганингиздан сўнг яна куфрга қайтдингиз» (Тавба: 65-66).\nБу оят Аллоҳни масхара қилиш куфр эканига, пайғамбарни масхара қилиш куфр эканига, Аллоҳнинг оятларини масхара қилиш куфр эканига далолат қилмоқда. Ким бу ишлардан биттасини масхара қилса, ҳаммасини масхара қилган бўлади. Мунофиқлар Расулуллоҳ соллаллоҳу алайҳи ва салламни ва саҳобаларини масхара қилганларида шу оят нозил бўлган эди. Бу ишлардан бирини масхара қилиш бошқасига ҳам уланиб кетади. Аллоҳнинг тавҳидига бепарво қарайдиган ва ўликларга дуо қилишга қаттиқ аҳамият қиладиганлар агар тавҳидга чақирилсалар ва ширкдан қайтарилсалар, бунга камситиш назари билан қарайдилар. Аллоҳ таоло айтганидек: «(Эй Муҳаммад,) қачон улар сизни кўрсалар, фақат: «Аллоҳ мана шуни пайғамбар қилиб юбордими?! Агар сабр қилиб (маҳкам турмаганимизда) ҳақиқатан у бизларни худоларимиздан оздираёзди-я», деб сизни масхара қилурлар» (Фурқон: 41-42). Қалбларида ширкни улуғлаш бўлгани учун мушриклар доим ўзларини тавҳидга чорлаган пайғамбарларни айблаб, ақлсизлик, адашганлик ва мажнунлик билан сифатлаб келганлар.\nАллоҳ таоло деди: «Одамлар орасида шундай кимсалар борки, улар ўзгаларни Аллоҳга тенг билиб, уларни Аллоҳни севгандек севадилар» (Бақара: 165). Ким бир махлуқни Аллоҳни яхши кўрганича яхши кўрса, мушрик бўлади. Аллоҳ учун яхши кўришни Аллоҳ билан бирга яхши кўришдан фарқлай билиш лозим. Қабрларни муқаддас санаб сиғинадиган кишиларни Аллоҳнинг тавҳиди ва ибодатига доир нарсаларни масхара қилаётганларини, қабрда ётган ҳомийларини эса ғоят улуғлашаётганларини кўрасиз. Улар Аллоҳ номига бемалол ёлғон қасам ичишлари мумкин, бироқ ўзи сиғинадиган азиз-авлиё номига ёлғон қасам ичишдан қўрқади.\nБаъзи тоифаларни кўрасизки, азиз-авлиёдан хоҳ қабри ёнида, хоҳ бошқа жойда бўлсин мадад сўрашни саҳар пайти масжидда Аллоҳга дуо қилишдан кўра фойдалироқ санашади ва уларнинг йўлидан тавҳидга бурилган кишиларни масхара қилишади. Кўплари масжидларни хароб қилиб, машҳадларни обод қилишади. Бу Аллоҳни, Унинг оятларини ва пайғамбарини менсимаслик ва ширкни улуғлашдан бошқа нарса эмас. Бу ишлар бугунги кунда қабрпараслардан жуда кўп содир бўлмоқда.\nБиринчи: У ҳақда оят нозил бўлган ишлар каби очиқ масхаралаш. Бунга мисол мунофиқларнинг Табук йўлида айтганлари: «Бу қориларимиздан кўра қорнини ўйлайдиганроқ, ёлғончироқ, душманга рўпара келганда қўрқоқроқ одамни кўрмадик» ёки: «Бу динингиз бешинчи дин», ёки «динингиз тентаклар дини» ёки яхшиликка буюриб, ёмонликдан қайтарадиган одамларни кўришса масхараомуз: «Ана, диндорлар келди» деганга ўхшаш сон-саноқсиз гаплар.\nИккинчи: Очиқ бўлмаган масхаралаш. Аллоҳнинг Китоби ё Расулуллоҳ соллаллоҳу алайҳи ва салламнинг ҳадислари ўқилганда ёки амри маъруф ва наҳий мункар қилинганда кўз қисиш ё қовоқ учириш, тил чиқариш, лаб чўччайтириш, қўл билан ишора қилиш кабилар билан масхаралаш.\nБаъзилар айтадиган: «Ислом йигирманчи асрга ярамайди, у фақат ўрта асрларга яроқли дин. У қолоқ ва реакцион дин, унинг таъзир ва жазоларида ўта қаттиққўллик ва ваҳшийлик бор, у талоққа ва кўпхотинликка рухсат бериши билан аёлнинг ҳуқуқига зулм қилган» деган гаплар, ёки: «инсон томонидан жорий қилинган қонунлар одамлар учун Ислом ҳукмларидан яхшироқ» деган гап, тавҳидга чақирадиган, қабр ва мозорларга сиғинишдан қайтарадиган одамни «бу экстремист» деб аташ, ёки «мусулмонлар жамоатини бўлиб ташлашни истайди,» дейиш ёки «бу ваҳҳобий», «бешинчи мазҳабдаги одам» деган гаплар, буларнинг ҳаммаси динни ва дин аҳлини сўкиш, соғлом ақийдани масхара қилишга киради. Ёки бўлмасам, Расулуллоҳ соллаллоҳу алайҳи ва салламнинг суннатларини тутмоқчи бўлган одамнинг соқолини мазах қилиб: «дин соч-соқол билан ўлчанмайди» дейиш ҳам шу қабилдаги гаплардандир.\n Аҳмад, Термизий, Ибн Можа ривоятлари.\n Мажмуъул фатово (15/47-49).


Санъат ва дин. Кетмоқ ё мақтанмоқ? Қочмоқ ё курашмоқ? - 23 Апреля 2018 - Sayyod.com\nБош сахифа » 2018 » Апрель » 23 » Санъат ва дин. Кетмоқ ё мақтанмоқ? Қочмоқ ё курашмоқ?\nТанганинг биринчи тарафи:\nИжодкор санъатни тарк этса хам ўзидаги санъатдан кета олмас экан!\nБунга йиллар давомидаги кузатишларим сабаб амин бўлмоқдаман.\n“Санъатни тарк этдим”- дея тоғу тошларга тарки дунё қилса хам, ўша ердан туриб селфи қилиб “суратимни оммага кўрсатсам”- дейдиган даражада тузи оғир бу санъатни гўё. Бир машхурликни сезган инсондаги у туйғунинг хумори билан курашиш имконсиздек.\nМана шундай зиддиятлар ўйлантиради... Санъат оламидан мусиқа харом ва суратга тушиб уни тарқатиш мумкин эмас деб билиб Ислом динига берилган инсонлар вақт ўтиб ўзини Ислом илмига берилгани хақида фото ва видео билан ошкора овоза қилиши бу ижобий тарғиботмикан ё ўша машхурлик хумори хисси билан аслида курашиб енга олмагани далолатимикан?-деган фикрлар туғилади. Бу эса уларни ўзларига берадиган саволи. Қизиқ, нима жавоб олишаркин ўзларидан?\nБиласизми, тарғиботсиз натижага эришиб бўлмас хайрия тури бўлган #faxrliinson орқали қон топшириш ва моддий хайрияни овозасини мақтанишдек бахолайдиган Исломдан бехабар ёки чаламуллалар халиям изохларда учраб туради. Вахоланки Қуръони Каримнинг Бақара сурасида ошкора ва яширин савоб хақида келтирилган бўлиб, бошқалар ўрнак олсин дея ошкораси яхшироқ дея талқин этилгани кўрсатилган.\nШу ўринда савол бор... жамият фойдаси учун қилинаётган шу лойиха овозаси олдида ўзи учун танланган йўлни “Мен Ислом илмини ўрганиш учун санъатни тарк этдим” деб фото ва видеода ошкор қилинса бу хам тарғиботмикан? Шунчаки яхши тарафини хам кўргим келяпти-да!\nАсосийси ният!-дейилади Ислом хикматида... Шу учунам курашиш қийин бўлган машхурлик хисси-хумори бошқармаётган бўлса бошқа гап. Фото ва видео овозалари негизида яхшиликка тарғибот нияти бўлсин ишқилиб дейсиз.\nИслом динининг кўринишидаги асосий муаммолардан бири бу дин ва ўранганликни ниқоб қилиш бўлиб кетган давр хозир... Кунда кунора хижобга хўжакўрсинга кириб на намозни адо қилиши ва на хижоб қоидаларига амал қилишни билмаганларни хатти харакатларию ўзларини тутишлари аслида ўранганлик ниятини сездириб қўйиши сир бўлмай қолган. Айниқса иккинчи хотин бўлиш учун усул қилиб олингани кўпчиликка аён. Рости, кунда кунора эшитадиган мавзу шу. Айниқса таксичилик қилаётган хайдовчиларни айтиб берадиган воқеаларидан хайратланаман.\nХижобдаман дейдию чапланиб бўянади, ялтир-юлтур рўмолларга ўранади ва камига тор шимларда...бу ўранганлик ва хижоб эмаску ахир... худди “Мен Ислом илмига берилдим”- деб ўзини реклама қила бошлаётган айрим санъат вакилларидек. Соқол қўйгану ўзи камера олдида мақтаняпти... ачинарли кўриниш очиғи... Исломга киришини хам шоуга айлантириб ўз сахифасида “хайр шоу-бизнес” деб интрига бошлайдию, сабабини сўрасанг “майли сир бўлақолсин” деб интригани давомлайди, лекин нега бўлмаса ёзасан сахифангга галварс десанг эса табиийки хафа бўлади. Бироз ўтиб , интрига вақтини чўзиб туриб шартта соқол қўйиб кўриниб “Мен Ислом илмини танладим , санъатдан кетаман”- деб видеолавха чиқаради... ўйин бўлиб қолгандек хаммаси... Худбинлик йўлидаги худбинликни намойиши.\nДунёни ларзага солаётган қабихликлардан юқорида айтганимдек динни ниқоб қилиш натижасида Исломдан Европаликлар хадикадиган бўлиб қолган . Буни сўнгги чиқаётган фильмларда хам кўрсатишяпти. Айниқса самолётда ўтирган соқолли киши ёки хижобдаги аёллларга хавф билан қарашлари эса бир-бир янгиликларда хам жаранглаб туради. Ўзимизни мусулмон жамиятимизга бир назар солсак, ўша айтганимдек, асосан эр топай деб рўмолга ўранганлар касрига покиза ният билан хижобга кираётганларга хам баробар хадик билан қараладиган бўлиб қоляпти. Афсус, лекин ўша ўранганларни соф ниятлигиси жудаям жудаям кам-да!\nЭнди навбат эркакларга келяптгандек. Хўжакўрсинлик қурсин.\nБу борада шоу-бизнес деганни ичида бўлган, реклама ва пиар, машхурлик хиссини туйганлар ўша хумор билан кураша олмаслиги аслида танлаган йўлидаги асосий мағлубияти бўлса керак. Зеро, айнан ўша хиссиётни аввало енга олиши керакмикан...Кетдингми жим кет, бўлди кўринма, нима керак бундан хам шоу қилиб?\nБуни ўтакетган айёрлик билан паст даражадаги бошқача турлари хам мавжуд: Балки ўзини ижодкор сифатида “емай” қолганиданми ёки халқ олдида қарсак ва мақтов олишни энг осон йўли бу исломий сатрлару исломий суратларни қўйиб оммага ўйнаб бериш - бу хаммаси фақат гапида, ёзувида...Амалидачи?, қилаётган ишларида ёки шунчаки хаётда шахс сифатида қарасангиз....Мухлислар ва обуначиларни эса 90 фоизи уларни хаётда билмайди ва фариштадек образига ишониб суяди. Халқ мехридан сохта фойдаланиб сохта обру топаётганларга хам ачинасан... Бу нафақат санъат оламида балки халқда хам ўша ўранганию бошига дўпписини михлаб олганларни айримларини тилидан Исломий сатрлар тушмай одамларни мехрини “кинналаб” юрадиган салкам “отин” ва салкам “сўфи”ларни бир четдан кузатсангиз фарз амалларидан бирортасини бажармайди. Намоз хам ўқимайди. Ўзи учун бу албатта, бироқ ўзидан ислом пешвосини “ясаб” реклама қилиб юриши тўғрими?\nМайли , хозир бу хақида эмас, хамма ўз ниятига қараб олаверар, оммани алдагани билан ўзини ва айниқса Аллохни алдай олмас, хозир санъатдаги дин ўрни хақида фикр юритар эканмиз, масаланинг бошқа тарафига хам қарасак.\nТанганинг иккинчи тарафи:\nИжодкор санъатни тарк этса хам ўзидаги санъатдан кета олмайдигандек... балки! Бекоргамасдир?\nМухими у санъати тўла тўкис яхшиликка хизмат қила олиши бўлса-чи?\nКимдир ижодни тарк этиб фақат ўзи учун тўғри йўлдаман деб биларкан, бу балки савоб ва жамият олдидаги худбинлик, ким эса ижодда бўлиб санъати орқали жамиятга яхшилик улаша оларкан. Бу эса балки икки карра савобни эгаси бўлмоқлик, яъни ўзига хам ва бошқаларга хам савобга эришиш учун имкон бера олишдек ортидан қанча одамни эргаштира олса. Махорати бўлсагина эргаштира олади, демак махорат деб аталган истеъдод хам Аллох тарафидан бежиз берилмаса керак?\nСанъаткор машхурлиги ортидан кенг омма кўз ўнгида экан унга қандай таъсир ўтказиш ўзига боғлиқ. Унда шу таъсир кучидек қурол ё ускуна мавжуд! Керакли ва гўзал сатрлар, намуна бўладиган харакатлар, образлар, тарбиявий роллар деймизми...\nМана мисол учун Сами Юсуфни олинг. Уни соф аудиторияси айнан исломий инсонлар дерсиз, тўғри бироқ, ибратли сўзлари барча аудитория тили бўлган - мусиқа орқали хаммага бирдек сингдирилмоқда! Бу дегани эса хамма аудиторияга! Шу учунам у дунё миқёсида таниқли ва хурматга сазовор ижодкор! Унга шунчаки артист қўлланмаси ярамайди. У ўз истеъдодидан Аллох йўлида яхшилик учун ва Ислом динига хисса қўшиб келмоқда.\nУслуб! Усул! Ният ва натижа! Инсонга онг бежиз берилмаганку. Ишлатиш учун! Икки йўл танловидаги мухим омил бу онгни ишлатмоқ, берилган синовни тўғри тушуна олмоқ, қабул қилмоқ ё у билан курашмоқ. Бунда эса фарқлай билиш: қўлингдаги қуролми ё у қурол ва хам ускуна бўла олиши мумкин бўлган хамда синовга берилган ноёб хислатми?\nНафсга алоқадор дейлик, рақсдаги харакатлар билан шахват уйғотувчи , ишқий сўзлар, мусиқадаги ритм ва эффектлардан фикрларда шахватга йўналган иллюзиялардан қочиш бор аммо ўша инсон шу тушунчаларга таянган холда санъатдан кетгани билан, санъатда бўш ўрин бўлмаслиги ва бу жараён тугамаслигини англаб, ижодда унга Аллох тарафидан берилган хислати орқали ўша нафс омилларини бўғиш учун махоратидан ускунадек фойдаланмоқ хам бор. Худди Сами Юсуфдек. Қай бири мухим асли танланган ва тўғри йўл деб билинганида? Сенга шу хислат берилган ва сен хислатданам шу жойданам кетяпсан...\nДониёр Файзни олайлик, у машхурлигидан қисман фойдалангандек. Яъни номи бор, чехра таниш ва қарабсизки йиллар ўтиб у қори сифатида намоён бўлиб телеграмда канал очди хамда ишонинг, бугунги кунда у жамийки таниш қориларимиздан машхурроқ бўлмоқда. Намоён бўлганини ўзидаёқ катта шов-шувга сабаб бўлиб ОАВда мухокама қилинди. Демакки у ўша йиллар мобайнида унга келтирган машхурлигидан унумли фойдаланмоқда. Бироқ у кетар чоғи бу хақида айтмади хам реклама хам қилмади, кетганидан кейин 7 йил ўтиб менга берган сўнгги интервьюсида хам ( http://sayyod.com/forum/8-1038-1) у дин мавзусини умуман аралаштирмади. Йиллар ўтиб у қори сифатида намоён бўлганида у ўз амаллари билан динга қандай хисса қўшаётанини исботламоқда холос.\nҚайдам, балки санъаткорга берилган халққа сингдира олиш хислати билан бирга айнан шу санъат оламидаги бузуқ фикрларга ундовчи бошқа иллатлардан тозалаш учун хам айримлари ижодий аскардек юқоридан танланар? Ва ундан тўғри фойдаланишни билмай кимлардир шартта тарк этётгандир? Биз кўп нарсаларни билмаймиз, кўп нарсаларни хикмати остидаги механизмлар сири ва хоказо...\nБиласизми, санъат оламидаги ижодий курашдан ўзгаси ижодкорларга таъсир этмайди. На танқид ва на запрет! Фақатгина рақобат ва махорат билан санъат ахлини қизиқтириш ё йўналтириш мумкиндек. Қуролсизлантириш хам демак. Ва мана шу санъат ахлини қайсидир қисмини дилига диний илм жо қилингани тубида аслида бир хикмат ётар? Санъатдан қочиш эмас, аслида у хислатидан махорат билан фойдаланиб шу ердаги вазиятга ижобий ўрни билан тарозини тенг ушлашга ва балки мутлақ тозалаш учун берилган нишонадир?\nЯратувчилик Аллохга хос, ихтиро ва тайёрлай олишдек хислат хаммага хам берилавермайди ва бунинг хикмати нимада экан? Шу озчиликка бериладиган хислат нахотки синови у билан курашмоқ ва қочиш?!Балки ундан фойдаланиш учунам хаммага берилмаган ноёб хислатдир? Мен хозир аниқ санъатдан хислати махоратли бўлганларни назарда тутяпман, кунда кунора чиқаётган бизнес, эр топиш, жазман соғиш, бой яшаш, хою хавас ва хоказо учун компютерни куйлатаётганларни эмас! Қалб ва вужуди билан санъатни хис қилиб унга ўзини қарамдек сезадиганларни назарда тутяпман.\nАхир инсонга берилган хислатлар Аллохдан ва бекорга шунчаки эмаску. Онг асли ишлатиш учун. Шу биланам инсон хайвондан фарқлаб қўйилган. Ақлку хайвонда хам бор. Овознику айтмаса хам бўлар...\nИқтидорни синов учун деб талқин этиб у билан дарров курашиб эмас балки уни яхшиликка тадбиқ эта олиш хам бир махоратмикан? Сийқаси чиққан оддий элементар сўзлар: Пичоқ билан сўйиш хам мумкин, пичоқ билан таом хам тайёрлаш мумкин.\nЗиддиятлар эса хамма нарсада бор аслида! Шу Исломда хам чуқурлашиш мумкинмас дейилган, чуқурлашган сари зиддиятларам саволарам кўпаяверади. Бу хамма ерда бор нарса.\nТанлаган йўлимиз аслида тўғрими йўқми хечқачон аниқ тўла амин бўлиб айта олмайдиган ёлғон дунё синовларидамиз баримиз. Шунчаки икки йўл...ва ундан бирини танлашдаги ниятга бари боғлиқ. Асосий негизи хам ечими хам шу ният!\nХуллас, санъат ва дин масаласида шахсий ва балки субъектив фикрларим билан бўлишар эканман имкон қадар мавзунинг икки тарафини хам тахлил этишга харакат қилдим. Хулоса ўзингиздан.


Чунончи, икки давлат ўртасидаги конструктив сиёсий мулоқот тинчликсеварлик, ўзаро дўстлик ва ҳамжиҳатлик ҳамда аҳиллик принципларига таянилган ҳолда, савдо-иқтисодий, маданий-гуманитар соҳалардаги муносабатларнинг изчил ривожида яққол акс этмоқда.\nМухбиримиз Тожикистон Республикасининг Ўзбекистон Республикасидаги Фавқулодда ва мухтор элчиси Содиқ Имомий билан шу мавзуда суҳбатлашди.\n— Ўзбекистон ва Тожикистон ўртасидаги ҳамкорлик алоқалари ривожланишининг бугунги суръатларини қандай баҳолайсиз?\n— Бугун Тожикистон билан Ўзбекистон ўртасидаги муносабатлар янги босқичга чиқди. Ўзаро ҳамкорликдаги ишлар ҳукумат, турли вазирликлар, идоралар раҳбарлари, экспертлар даражасида жадал кетаяпти. Фаол олиб борилаётган мазкур саъй-ҳаракатлар мавжуд муаммоларни яхши қўшничилик ва шерикчилик руҳида ҳал этиш, шу асосда уларни сифат жиҳатидан юксак поғонага кўтариш учун платформа яратишга қаратилган.\nЭътиборлиси, ушбу интилишлар икки мамлакат раҳбарлари томонидан доимий ҳамда жиддий назоратга олингани шарофати билан ўз самараларини бераяпти. Демак, икки томонлама алоқаларда пойдевор яратиш муваффақиятли кечмоқда. Ҳозирги кунга келиб ўзаро манфаатларни ифодаловчи деярли барча жабҳани қамраб олган қарийб ўттизта ҳужжат маъқуллангани бунинг ёрқин тасдиғидир.\n— Ўзбекистон ўз ташқи сиёсатида қўшни давлатларга алоҳида эътибор қаратаяпти. Фикрингизча, буларнинг самарадорлиги нималарда кўринаяпти?\n— Ўзбекистоннинг 2017 — 2021 йилларга мўлжалланган Ҳаракатлар стратегиясида белгилаб қўйилган ҳамда амалий қадамлар билан мустаҳкамланган янги ташқи сиёсати минтақада яхши қўшничилик алоқаларини ривожлантириш учун қулай муҳитни вужудга келтираяпти. Бу эса, ўз навбатида, барчамиз учун Марказий Осиё мамлакатларидаги мавжуд муаммоларни бартараф этиш имконини бермоқда. Зеро, бу муаммолар шунчаки оддий масалалар эмас. Бизнинг умумий хавфсизлигимизга таҳдидлар ва хатарлар, мураккаб экологик ҳамда иқтисодий масалалар ҳамда бошқалар шулар жумласидандир. Таъкидлаш лозимки, Тожикистон ҳам қўшни мамлакатлар билан муносабатларга устувор аҳамият қаратади. Улар орасида Ўзбекистон алоҳида ўрин эгаллайди. Биз ўзаро ҳамкорликда умумий тарихий-маданий қадриятларимиз ва халқларимиз ўртасидаги яхши алоқаларнинг бой анъаналари ҳамда бугунги кун реал ҳаётида кўпайиб бораётган имкониятлардан келиб чиқамиз. Бу эса ўз саъй-ҳаракатларимиз ва салоҳиятимизни бирлаштириш, нафақат мавжуд муаммоларга ечим топиш, балки халқларимиз ва давлатларимиз учун ёрқин келажакни таъминлашга имкон беради. Бугун олиб борилаётган ишлардан кўзланган мақсад ҳам шу ва у ўзаро узоқ муддатли яқин шерикчилик алоқаларига замин яратади. Зеро, бизнинг минтақа ўзига тўқ ҳамда дунёнинг энг ривожланган ҳудудларидан бирига айланиши учун барча зарур ресурсларга эга. Биз эса биргаликда ана шу эзгу мақсадни рўёбга чиқаришга интиламиз.\n— Кўп йиллардан бери икки мамлакат давлат чегараси, назорат-ўтказиш пунктлари фаолияти, виза режими каби масалаларда муаммолар мавжуд эди. Шундай эмасми?\n— Дарҳақиқат, яқин тарихда мамлакатларимиз ўртасидаги мулоқот муҳим ўзгаришлар суръатлари ва жўшқинликни намоён эта олмади. Бу нафақат ўтмишдан қолган масалаларга ечим топилмаслигига олиб келди, балки қўшнилар ўртасидаги нормал ҳамкорлик йўлига ғов бўлган муаммолар қатламини юзага келтирди. Уларнинг сирасига нафақат сиз айтиб ўтган масалалар, балки хоҳ савдо, хоҳ маданий-гуманитар алоқалар бўлсин, деярли барча соҳадаги, бир қисми сунъий ҳосил қилинган жиддий тўсиқларни киритиш мумкин. Чегараларда вужудга келган вазият халқларимизнинг кўп асрлик дўстлик, оға-инилик ва қардошлик муносабатларига салбий таъсир кўрсатди. Бугун биз ўзбекистонлик ҳамкорларимиз билан бу тўсиқларни аниқлаб, бартараф этаяпмиз. Ва жуда қисқа вақт ичида халқларимиз ушбу умумий интилишларимиз самарасини кўради. Бунда икки давлат раҳбарларининг қатъий сиёсий иродаси, уларнинг икки қардош халқ ўзаро муносабатлари тарихида янги саҳифани очишга бўлган ишончи ва қатъийлиги ҳал қилувчи омилга айланди.\n— Ўзбекистон ва Тожикистон ўртасидаги сиёсий мулоқот хусусида ҳам фикрларингизни билдириб ўтсангиз.\n— Икки давлат ўртасидаги муносабатлар битмас-туганмас салоҳият касб этишига ишончим комил. Уни тўлиқ рўёбга чиқаришга ҳам эришилади. Зеро, бу мамлакатларимиз туб манфаатлари ва халқларимиз орзу-умидларига ҳам мосдир. Бинобарин, Тожикистон ҳамда Ўзбекистоннинг истиқболдаги алоқаларига кўтаринки кайфият ва некбинлик билан қараяпман. Шубҳасиз, бугунги кунда барпо этилаётган платформа яқин келажакда икки давлат ўртасидаги ўзаро муносабатларни биргаликдаги саъй-ҳаракатлар билан ички ва ташқи мақсад ҳамда вазифаларни муваффақиятли амалга оширадиган ишончли ҳамкорлар ва шериклар қиёфасида қайта тузиб беради.\n— Давлатларимиз ўртасидаги иқтисодий, маданий-гуманитар ва таълим соҳасидаги алоқалар қандай кечаяпти?\n— Олиб бораётган ишларимиз бугунги кунда кўплаб соҳалар ва айниқса, савдо алоқаларида ўзининг ижобий ифодасини топаяпти. Маълумотларга кўра, 2016 йилда икки давлат ўртасидаги товар айирбошлаш ҳажми қарийб 70 миллион АҚШ долларини ташкил этган бўлса, ўтган йилда бу кўрсаткич 125 миллион доллардан ошди. Шубҳасиз, бу ҳали бошланиши. Ўзаро товар ва инвестиция оқими йўлидаги ғовларни олиб ташлашимиз, юк ташиш номенклатурасини кенгайтиришимизга қараб, ушбу рақамлар бир неча баробар ўсади. Ҳозир энг қисқа муддатларда ўзаро товар айирбошлаш ҳажмини 500 миллион АҚШ долларигача етказиш вазифаси қўйилган ва фикримча, буни тўлиқ амалга оширса бўлади. Бундай оптимизм охирги йилларда мамлакатларимиз иқтисодиётида барқарор ўсиш кузатилаётгани, юқори қўшимча қийматга эга маҳсулотлар ишлаб чиқарилаётган янги технологик корхоналар пайдо бўлгани билан изоҳланади. Айни чоғда давлатларимиз иқтисодиёти бир-бири билан рақобатлашмайди, балки бир-бирини тўлдиради. Бу эса ўзаро юк ташиш ҳисобига эҳтиёжларимизни қондириш ва кооперацияни ривожлантириш эвазига биргаликда ташқи бозорга чиқиш учун қулай база яратади.\nЎтган йили Тошкентда Тожикистон маданияти кунлари, Душанбеда Ўзбекистон маданияти кунлари ўтказилди. Улар халқларимизнинг том маънодаги дўстлик байрамига айланиб кетди. Ўзим ҳам Тошкентда ўтказилган тожик маданияти кунларига қандай катта қизиқиш билдирилганига гувоҳ бўлдим.\nПойтахтларимиз ўртасидаги авиақатновлар йўлга қўйилганига ҳам ҳадемай бир йил тўлади. Ва биз нафақат Душанбе билан Тошкентни, балки Бохтар ва Кўлобни Самарқанд ҳамда Бухоро билан боғлайдиган парвозлар частотаси ҳамда географиясини кенгайтириш бўйича келишувга эришдик. Асосий вазифа эса икки давлатнинг оддий фуқаролари учун ҳам мазкур рейслардан фойдаланиш имкониятини яратиш бўйича захиралар топишдир.\nУмуман олганда, ҳар куни қардош Ўзбекистоннинг турли бурчакларидаги одамлар билан мулоқот қилар эканман, халқларимиз бир-бири билан чин дилдан ва самимият ила суҳбатлашишни соғинганини яққол ҳис қиламан. Зеро, улар бугун қўлга киритилган натижаларни кўтаринки кайфият билан кутиб олаяпти.\n— Маълум бўлишича, яқин кунларда Ўзбекистон Президенти Тожикистонга давлат ташрифи билан бориши кутилаяпти. Мамлакатингизда мазкур тарихий аҳамиятга эга воқеага қандай тайёргарлик кўрилмоқда?\n— Ўзбекистон Республикаси Президенти муҳтарам Шавкат Мирзиёевнинг Тожикистонга давлат ташрифи икки қардош давлат ўртасидаги муносабатларда тарихий воқеа сифатида баҳоланмоқда. У бугун яқин ҳамкорликда синчковлик ва қунт билан олиб борилаётган ишларга муносиб баҳо бўлади ҳамда ўзаро алоқаларни тараққиёт йўлида янада олға силжитиш учун йўналишларни белгилаб беради. Шунинг учун мазкур ташриф кун тартиби ва уни ташкил этиш билан боғлиқ барча масала шахсан Тожикистон Республикаси Президенти муҳтарам Имомали Раҳмон назоратига олинган.\nБугун иккала мамлакатда ҳам кенг миқёсдаги тайёргарлик ишлари кетаяпти. Бу борада йил бошидан буён икки давлат Бош вазирлари даражасидаги иккита учрашув, Бош вазир ўринбосарлари даражасидаги ҳукумат делегациялари Душанбе ва Тошкентда уч бора муҳокама ўтказгани, деярли ҳар кунлик режимда телефон орқали мулоқотлар қилиб борилаётгани ҳақида сўз юритишнинг ўзи кифоя. Буларнинг барчаси яқинда бўлиб ўтадиган воқеалар билан боғлиқ масалалар миқёси ва жиддийлигини ифодалайди.\nДавлат ташрифи дастури бой ва кўп қирралидир. У нафақат расмий учрашувлар ва муҳокамаларни, балки фан, маданият, бизнес соҳаларининг кенг доирадаги вакиллари ўртасидаги мулоқотни ҳам назарда тутади. Икки мамлакат раҳбарлари учрашуви фақатгина қатъий протокол доираси билан чекланиб қолмайди, балки халқларимиз бир-бирини дўстона бағрига босиш йўлида жадал қадам ташланаётганининг гултожига айланади. Мазкур тарихий ўзгаришларга дахлдор учрашув кўпчилик қатори шахсан мен учун ҳам шарафли миссия ва юксак масъулиятдир.\nСўзимнинг якунида газетангиз орқали бутун Ўзбекистон халқига тинчлик-омонлик ва фаровонлик тилаб қоламан.\nМазкур рукндаги бошқа мақолалар: « Тинчлик ва барқарор тараққиёт йўлидаги ҳамкорлик\tЗайд Раад ал-Ҳусайн: «Ўзбекистон раҳбариятининг жадал олиб бораётган ислоҳотларини қўллаб-қувватлаймиз ва бу жараёнга ҳисса қўшишга тайёрмиз» »


Келинининг бошига етган золим қайнона\n08:43 / 30.07.2016\n— Битта болани ҳам эплолмайди бу! Ўчир болангнинг овозини, ер еткур! Хаҳ, келин бўлмай келисоп бўлгур!\n— Ойижон, нима қилай, овутолмаяпман! Эҳтимол, бирор жойи оғриётгандир, — деди қўрқа-писа Мушарраф қайнонасига.\n— Ўзинг касалванд бўлганингдан кейин, боланг ҳам касалванд бўлади-да! Бор, чиқ уйимдан. Жонгга ҳам тегиб кетдинг-ку! Йўқол! — дея қайнона уни қўлидан ушлаб судрай бошлади.\n— Ойижон, ҳайдаманг. Уйдагиларга нима дейман ахир, — дея Мушарраф хўрланиб йиғлай бошлади.\n— Ундай бўлса, сени кўчага ялонғоч қилиб, шармандаларча ҳайдайман. Ҳозирча шу ерда ўтира тур, — дея қайнона жаҳл билан келинининг хонасини қулфлади.\nМушарраф билан Барот севишиб турмуш қуришди. Мушарраф қайнонасининг хизматларини елиб-югуриб адо этишга ҳаракат қилди. Бироқ бу Шарофат холага ёқмади. Келинини писмиқликда, ўғлининг бошини айлантириб, тегиб олганликда айблаб, қилдан қийиқ ахтариб, уни камситишга тушди:\n— Ҳой келин, манавиларни ким йиғиштиради? Тез-тез, чаққон-чаққон қимирласангиз-чи? Намунча ипирисқи бўлмасангиз! Хаҳ, оёқларингиз товуқникига ўхшамай ўлсин! Ўғлим ҳам худди қиз қуриб қолгандай шунга уйланди-я, сўтак. Кўз остимга олиб қўйганларим қанча эди-я. Орзуларимни бир пул қилди, ярамас бола.\nМушарраф қайнонасининг гапларини эшитмасликка олиб, юмушини давом эттириб кетаверди. Чунки турмуш ўртоғи онасининг феъл-атворини унга хўп тушунтирганди. Шунинг учун Мушарраф қайнонасига лом-мим демасди. Севгани учун ҳамма нарсага чидашга тайёр эди.\nСекин-аста Мушарраф қайнонасининг ҳар кунги жаврашларига кўникди.\nБир куни қайнонасининг мана шундай бемаъни қарғашлари устига қайинсинглиси Ойгул келиб қолди. У янгасини беозор, одобли, ақлли эканлигини жуда яхши биларди. Шунинг учун онасидан ранжиб деди:\n— Ассалому алайкум, ойижон, — дея онасини қучди у. — Намунча? Келинингиз арпангизни хом ўрдими? Нимага уни ёмонлайверасиз? Ахир у бечора сизга нима ёмонлик қилди? Қаранг, бечора, сизга бир оғиз гап қайтармаса, ҳамма ишларини билиб-билиб бажарса! Сизга яна нима керак? Ўзи қанақа келинни хоҳлайсиз?\n— Сен аралашма менинг ишларимга. Ўз оилангнинг тинчини бил, — дея у ошхона томонга қараб бақирди. — Ҳой келин! Қайинсинглингиз келди. Тезроқ чой-пойингизни келтиринг. Имилламанг!\n— Ойи, илтимос, шу бечорани мен келганда уришманг. Хижолат бўлиб кетаман.\n— Мана шу шумоёқ уйимизга келин бўлиб тушганидан буён бу хонадондан файз-барака кўтарилди. Ўғлимнинг топганида ҳам барака йўқ. Бу индамас, писмиқ яккаю ёлғиз ўғилгинамни бош-кўзини айлантириб, тегиб олди. Энди менинг уйимга келиб, хўжайинчилик қиладими? Чучварани хом санабди. Акангнинг ҳам кўзи қаёқда экан билмадим. Танлаган қизига қара! На ҳусни бор, на ақли. Бўйини қара, бўйи. Нақ бир қарич-а. Бирор жойга олиб боришга ҳам уяламан. Келининг бор, деса дегулик эмас-да! Нимага мени тушунмайсан! Ёнаётан юрагимни баттар ёндирасан? Отангни куйдириб кетгани етмаганидек!\n— Ойи, янгамни камситманг. Ахир у ҳам бировнинг дилбанди. Онаизори бу гапларингизни эшитса, хафа бўлади-я. Бир томондан энди унинг кўнглига ҳам қаранг-да. Ахир янгам ҳомиладор. Отамнинг эса умри қисқа экан. Илоё, жойлари жаннатда бўлсин.\n— Кўнглига қўтир жомашов! Тушундингми? Менга ўргатма! Келин меники. Нима десам ҳам ҳақим бор. Мен ҳам келин бўлганман, тандир-тандир нонлар ёпганман. Далага чиқиб, пахталар терганман. Ҳеч қачон қайнонам мени авайламаган. Янганг нимани қойиллатиб қўйибди? Оғзи овқат ейишдан бўшамайди. Қачон қарасанг кавшангани-кавшанган.\n— Ахир ҳомиладор бўлганидан кейин энди икки кишининг овқатини ейди-да. Сиз у шўрликни тинчгина овқатланишига ҳам қўймаётгандирсиз.\n— Ўчир овозингни! Ўзингнинг иззатингни бил. Кўп мени жағимни очма.\nОйгул ойисига гап уқдириш бефойдалигини тушуниб етгач, индамай қўя қолди. Бу пайтда янгаси хонтахта устига патносда нон, чой, қанд-қурс келтириб қўйди-да, қайнсинглиси билан ҳол-аҳвол сўрашиб, ўз юмушлари билан овора бўлди.\nОйгул ойисини чалғитиш мақсадида гап мавзусини қўни-қўшнилардан, маҳалладаги янгиликларга бурди. Улар анча суҳбатлашиб ўтиришди. Кейин Ойгул кетишга чоғланди. Шунинг учун янгасининг хонасига кириб унга юзланди:\n— Янгажон. Ойимнинг аҳволини кўриб турибсиз Шунинг учун уларнинг гапларини кўнглингизга олманг. Ўзингизни авайланг. Ойим ҳар нарса деяверади. Асло сиқилманг. Омон-эсон қутулиб олсангиз, зора неварасини қўлига олгач, меҳр уйғонса.\n— Сиз сираям хижолат бўлманг. Ойимдан хафа эмасман. Ҳар доимги хархашалари, инжиқликлари. Энг муҳими, менинг ёнимда тушунадиган, қўллаб-қувватлайдиган меҳрибон, оқ кўнгил акангиз бор. Шуни ўзи етади.\n— Эркак киши даланинг одами. У ҳар доим ҳам ёнингизда бўлавермайди. Шунинг учун ўзингизни, бўлажак жиянимни авайлаб-асранг.\n— Хўп бўлади. Фақат сиз мен учун ойингиз билан жанжаллашманг. Қачонлардир ойингиз ҳам мени тушуниб қолар, дея умид қиламан.\n— Бўпти, янгажон, яхши ўтиринглар. Акамга салом деб қўйинг. Мен уйга борақолай. Бирровга киргандим, — дея Ойгул янгаси билан хайрлашиб, ҳовлига чиқди.\nОнаси билан ҳам хайрлашиб, ортига қарай-қарай уйига равона бўлди. Онасига гап уқтиролмаганидан ўкинди.\nШарофат холанинг келинига нисбатан зуғуми ошса ошдики, камаймади. Итда тиним бор, қушда тиним бор, аммо Мушаррафда тиним бўлмади. Қайнона иложи борича унга йўқ жойдан ҳам иш топиб, бир зум бўлсада тинчлик бермади. Бечора Мушарраф кечга томон худди биров калтаклагандай тўшакка зўрға чўзилди. Эрталаб эса ҳар доимгидек қайнонасининг камситишларини эшитиш билан бу ҳовлида ҳаёт қайнарди.\nОрадан ойлар ўтиб, унинг туғруқ даври ҳам яқинлашди. Бироқ Шарофат хола атайлабдан унга оғир юмушларни ҳам буюраверди. Бир куни у ҳовлида белини ушлаганича йиқилди. Яхшиямки ўша куни уйда унинг турмуш ўртоғи Барот ҳам бор эди. Дарҳол “Тез ёрдам” чақиртирди. Мушаррафни туман шифохонасининг туғуруқ бўлимига олиб кетишди. Ниҳоят улар интиқиб кутилган фарзанд ҳам дунёга келди. Қиз экан. Унга Зарифа дея исм қўйишди. Бироқ Мушаррафнинг аҳволи ҳам, чақалоқнинг аҳволи ҳам яхши эмасди. Шунинг учун она–болалар бир ойча шифохонада ётиб даволанишди. Мушарраф қайнонасидан чўчиганидан ҳомиладорлик вақтида тузук-қуруқ овқатланмасдан камқонлик касаллигига дучор бўлганди. Шифокорлар уни ҳам қайнонасини ҳам огоҳлантиришди. Шифохонада ётиб даволанишга қайнона рухсат бермади. Шунинг учун қизалоқ ҳам худди шу касаллик билан туғилди.\nБир куни унинг ортидан шифохонага борган қайнона яна шанғиллай кетди:\n— Ҳадеб, оёғингни кўтариб ётаверасанми? Ҳар куни сенинг олдингга келишга мени вақтим борми? Нима бало, сил касалмисан?\nПалатадошлари олдида уялиб кетган келин унсиз йиғлашга тушди.\n— Йиғлаб мени енгаман, деб ўйлама! Энди келмайман! Меҳрибон онажонинг хабар олсин! — дея Шарофат хола эшикни қарсиллатиб ёпиб чиқиб кетди.\nМушарраф бечора бўлса бор аламини йиғидан олди. Худди шу пайт Мушаррафнинг онаси Сожида хола келиб қолди. Нима гаплигини билгач, қудасига инсоф тилаб, қизини овутди. Аммо қудахоладан қаттиқ ранжиди.\nМушарраф турмуш ўртоғи келганида ҳам онасининг айтган гапларини айтмади. Чунки уни ҳам сиқилишини истамади.\nЭртаси куни ўғлининг қистови билан Шарофат хола келинини кўргани келиб деди:\n— Ҳа, келин, тузукмисан? Ҳалиям осмонга қараб ётибсанми? Бетимнинг қаттиғи, жонимнинг ҳузури деб. Бўлди-да энди, шунча ётганинг. Уйдаги юмушлар кутиб қолди. Юр, энди.\nМушарраф қайнонасига бир сўз демасдан пиқиллаб йиғлашга тушди.\n— Ҳадеб пиқиллайверма. Дўхтирингга айт-да, тезроқ уйга қайт! — дея қайнона келинига бошдан-оёқ разм солди-да, хумрайганича хонадан чиқиб кетди.\nЎша куни Сожида хола ҳам қизини кўргани борганди Мушарраф онасига ёлвора бошлади:\n— Жон ойижон, дўхтир билан гаплашиб, мени бу ердан олиб кетинг. Сиқилиб кетдим.\nОнаизор дарҳол палата шифокори билан гаплашиб, қолган даволаш муолажаларини уйда олиш шарти билан Мушаррафни ва қизалоғини у ердан олиб чиқди.\nСожида хола бу ҳақда қудасини ҳам хабардор қилди. Аммо қаҳри қаттиқ қуда неварасини ва келинини бир бор кўргани ҳам келмади. Сожида хола қизини ва неварасини икки ой ўзи парвариш қилди.\nБу орада куёви Барот улардан тез-тез хабар олиб турди.\nҚизи соғайгач, Сожида хола уни ва неварасини олиб қудасиникига борди.\nШарофат хола уларни хушламайгина кутиб олди. Мушарраф хонасига кириб, ҳанг-манг бўлиб қолди. Кейин онасини имлаб чақирди. Сожида хола ҳам қизининг хонасига кириб, у ердаги кўрпа-тўшаклару, қизининг жавонидаги куйлаклари йўқлигини кўриб жаҳли чиқди.\n— Ҳой қудажон, бу нима аҳвол. Илтимос, қизимнинг нарсаларини қайтаринг. Бу нима қилганингиз ахир?\n— Менга уйда ўтириб, келинлик вазифаларини бажарадиган келин керак. Касал келин керакмас! Қизингиз шукур қилиб яшайверсин. Мендан ҳеч нарсани талаб қилманглар!\nСожида хола оғир-босиқлик билан қудани муросага чақирди. Яхшиямки ўша куни Ойгул келиб қолди-да, бу вазиятни юмшатиб, янгасининг кўрпа-тўшакларини ва кийимларини онасидан олиб берди.\nЭнди бу ҳовлида яшаш Мушаррафга оғир кечди. Қайнона ҳар бир гапида уни касаллигини пеш қилиб, гап билан чақиб-чақиб оларди.\nБир куни Мушарраф уйига йиғлаб борди. Бу гал қайнонаси унинг кийимларини олиб қўйиб, ҳақорат қилибди. Онаси яна қудасига Яратгандан инсоф сўраб, қизини уйида олиб қолди.\nМушарраф бир ҳафта онасиникида яшади. Аммо чиққан қиз чиғириқдан ташқари деганларидек, бу ерга ҳам сиғмади. Шунинг учун боласини кўтариб қайнонасиникига йўл олди.\nТоқати-тоқ бўлган Шарофат хола эса энди келинини баттар гап-сўзлар билан эза бошлади.\nБир куни қайинсинглиси Ойгул онасиникига келди. Янгасининг хамир қоришга ҳоли бўлмаётганини кўриб, ўзи енг шимариб хамир қоришга киришиб кетди.\nБуни кўрган Шарофат хола тутоқди.\n— Бу уйда ким келин ўзи? Қизим сенга малайми? Хамирни ўзинг қор! Битта нонни қилолмасанг, нима керагинг бор ўзи? Сил касал бўлсанг, айт, тезроқ жавобингни берворайлик!\n— Ойи, бўлди-да энди, — деди Ойгул.\nШу пайт ичкаридан неварасининг йиғлагани эшитилди. Шарофат хола яна заҳрини келинига сочди:\n— Ўл-а, битта болани ҳам эплолмасанг! Туғиб нима қилардинг! Уф, болангдан ҳам, ўзингдан ҳам безор бўлдим. Ўчир, болангнинг овозини!\nМушарраф боласига қўшилиб ўзи ҳам хўрланиб йиғларди.\nЭнди ҳар кунги жанжалларга ҳам, ҳақоратларга ҳам чидаб яшай бошлади.\nБироқ, бир куни Мушарраф оёқ яланг онасиникига кириб келди.\n— Вой ўлмасам! Нима бўлди, болам, тинчликми? — дея уни бағрига босди Сожида хола.\n— Қайнонам, болам йиғлагани учун, уни овутолмаганим учун урди. Касалманд келин керакмас менга, дея бақирди. Мени ялонғоч ҳолда ҳайдамоқчи бўлиб, хонамга қамаб қўйди. Деразамизни бир амаллаб очиб, қочиб келдим. Онажон, бу ҳаётдан тўйиб кетдим. Қайнонамнинг бу қилиқларига қачонгача чидайман ахир! — дея Мушарраф ўксиниб-ўксиниб йиғлади.\nУ онасиникида уч кун телбаларча юрди. Сўнг ошхонага кирди-да ўчоқ ёнида турган соляркани ўзига сепди ва гугурт чақди. Бир зумда аёл гулханга айланди.\n“Тез ёрдам” машинаси дунёни бузгудек бўлиб чинқириб уни олиб кетди. Афсуски, унинг жонини сақлаб қолишнинг имкони бўлмади. Мушарраф қайнонаси зулмидан ўзига гулхандан макон ясади.\nМушаррафнинг ўлимидан сўнг, қайнонаси Шарофат хола жиноий жавобгарликка тортилиб, озодликдан маҳрум этилди.\nХонбиби ҲИММАТ қизи, журналист.


Қарздорларни евро ҳудудидан чиқариш таклиф қилинмоқда\n26 май 2022, Тошкент вақти: 09:09\nГермания Канцлери Ангела Меркел молиявий қоидаларни бузган давлатларни евро ҳудудидан чиқаришни таклиф қилмоқда.\nЕвропа Иттифоқининг иқтисодий жиҳатдан энг қудратли аъзоси бўлган Германия Европа Иттифоқнинг молиявий бошқарув қонунларини бажармай келган ҳар қандай аъзо давлатни умумий евро ҳудудидан чиқариб юборишни таклиф қилди.\nБу масала Берлин расмийлари томонидан кун тартибига қўйилишига Греция ҳукуматининг катта қарзга ботгани сабаб, халқаро молия бозорларида евро қадри сезиларли пасайгани сабаб бўлди.\nГермания Канцлери Ангела Меркел Европа Иттифоқи еврони ягона пул бирлиги сифатида қабул қилган давлатлар учун умумий бўлган молиявий қоидаларни доимий равишда бузиб келган ҳар қандай аъзо давлатни гуруҳдан чиқариб юбориш танловига эга бўлиши кераклигини айтди.\nГермания парламентида 17 март куни чиқиш қилган Меркел бу танлов евро ҳудудида қабул қилинган қонунларни бажаришнинг уддасидан чиқа олмай келган аъзо давлатга нисбатан “сўнгги чора” сифатида қўлланилиши мумкинлигини айтди.\n- Келажакда биз (Лиссабон) шартномасига, қабул қилинган шартларни узоқ муддат давомида қайта- қайта бажармай келган аъзо давлатни сўнгги чора сифатида евро ҳудудидан чиқариш тўғрисидаги бандни киритишимиз керак. Акс ҳолда ҳамкорлик қилиш имконсиз, - деди Германия Канцлери.\nГермания парламенти аъзолари Меркелнинг бу сўзларини қарсаклар билан қўллаб-қувватлади.\nЎтган ҳафта Германия Молия вазири Волфганг Шаубле 16 давлат томонидан умумий пул бирлиги сифатида қабул қилинган евронинг барқарорлигига таҳдид солган ҳар қандай аъзо давлатга нисбатан чора кўриш кераклигини тавсия қилган.\nАнгела Меркел ўз чиқишида Грецияда юзага келган молиявий бўҳронни ”евро барқарорлиги учун пайдо бўлган энг жиддий муаммо” дея бахолади.\nГермания раҳбари Европа Иттифоқининг “Барқарорлик ва тараққиёт ҳақида”ги келишуви бундай кўламдаги муаммони бартараф қилиш учун етарли эмаслигини таъкидлади.\nШартномада евро ҳудудига аъзо давлатларда бюджет камомади ялпи маҳсулот ҳажмининг 3 фоизидан ошмаслиги назарда тутилган.\nҲозир Греция ҳукуматининг бюджет камомади 12,7 фоизни ташкил қилмоқда. Шу боис инвесторлар бу евро қадрининг пасайишига сабаб бўлиши мумкинлигидан хавотир билдирмоқда. Грециядаги воқеалар евро ҳудудидаги катта қарзга ботган бошқа давлатларда, жумладан, Испания ва Португалия борасидаги хавотирни кучайтирди.\nГермания парламентдаги чиқишида Ангела Меркел ўз қатъий позициясини бир оз юмшатиб, бўҳрон юз берган пайтда ҳеч бир давлат “ўз ҳолига ташлаб қўйилмаслиги кераклиги”ни айтди.\nАйни пайтда 18 март куни Брюсселда, Европа парламентида қилган чиқишида Греция Бош вазири Жорж Папандреус ўз ҳукумати юзага келган молиявий бўҳронни ҳал қилиш чораларини кўраётганини таъкидлади.\n- Ҳозирда биз бюджетимизнинг улкан камомадини камайтириш чораларини кўряпмиз. Бу эса зудлик билан фундаментал ислоҳотлар ўтказишни талаб этади ва биз шундай кескин ислоҳотлар ўтказяпмиз, - дея баёнот берди Греция Бош вазири.\nЕвро ҳудудига аъзо давлатлар молия вазирларининг шу ҳафта бошида Брюсселда бўлиб ўтган йиғилишида Грецияни бўҳрондан қутқариш бўйича ишлаб чиқилган лойиҳа қабул қилинди. Йиғилиш қатнашчилари агар Греция ҳукумати ўз қарзларини тўлашнинг уддасидан чиқа олмаган тақдирда, бу режа амалга тадбиқ этилиши хусусида келишиб олдилар.


22-12-2018, 13:02 2 006\nЎзбек футболида ўзига хос ном қолдирган собиқ футболчи ва таниқли мураббий Игорь Шквирин ўзбек футболидаги муаммолар, ёшни сунъий кичрайтириш ва академияларда болаларга қилинаётган қўпол муомалалар ҳақида гапирди.\n“Мураббийга жуда кўп нарса боғлиқ. Чунки болалар билан ишлаш бу умуман бошқа иш. Собиқ иттифоқ даврида болаларни 11 ёшдан футбол мактабларига олишарди. Фақат Пахтакор ва Чиғатойдагина болаларни етти ёшдан олишган. Улар бутун дунёда етакчилардан эди. Ўша вақтларда болалар мактабга борган йилдан бошлаб футбол ўйнашни исташарди. Бугун эса ота-оналар болаларининг футбол ўйнашларини исташади. Боланинг хоҳиши эса кўпинча иккинчи даражага тушиб қолади. Авваллари биз машғулотларга трамвай, велосипедларда борардик. Ҳозир эса болалар “Мерседес”ларда келишади. Кўпчилик ҳолатларда болалар ота-оналарининг истаклари билан академияларга келишади. Бунинг қанчалик фойда беришини эса вақт кўрсатади. Бундан ташқари, одамда муаммо бўлмаса, унга футболнинг ҳам кераги йўқ. Қашшоқ болакайлардан яхши футболчилар кўпроқ етишиб чиқади. Олдинлари мураббийлар мактабларда ўйин майдончаларида юриб иқтидорли болаларни кўздан кечиришарди. Шу орқали машғулотларга таклиф этиб, шуғуллантира бошларди. Ҳозирги пайтда қанча болалар юқори даражада ўйнай олишади, бироқ уларнинг ота-оналари академияларга олиб кела олишмайди. Кўринишидан бизнес иқтидорларни барбод қилмоқда. Аммо иқтидорлар ҳамон мавжуд-ку! Бундан бир қанча вақт муқаддам ота-оналардан бири фарзанди футбол академиясига боришни исташини, бироқ нархларнинг ўта қимматлиги сабаб бунга имко"ниятлари йўқлигини айтганди”, - дея таъкидлади И. Шквирин.\nШунингдек, мураббий нега 16 ёшгача бўлган болалар мусобақаларда муваффақиятли қатнашишини ҳам айтиб ўтди.\n“Умуман олганда, биз ёшлар тоифасида яхши ўйин намойиш этамиз. Чунки 16 ёшлилар қатнашадиган мусобақада 3-4 ёш катта футболчилар қатнашишади. Улар катталар футболига ўтишгач эса нормативларга доим ҳам кўникиб кета олишмайди. Чунки бу ерда талаблар бошқача бўла бошлайди.\nБиз ўз-ўзимизни арзон ғалабалар билан алдаяпмиз. 30 ёшни "уриб қўйган" футболчи 25 ёшман деб келади. Фарқи борми? Бор. Бу фақат бизда эмас. Деярли бутун Африка ёшни кичрайтиради. Европада эса бунга жиддий қарашади. Шунинг учун ҳам у ерда қон таҳлиллари олинади. Япония ва Жанубий Корея эса турнирларга 2-3 ёш кичик футболчилар билан келади. Улар бу орқали ёш футболчиларда курашувчанлик ҳиссини оширишади. Биз эса фақат ўзимизни алдаймиз”, – деди мураббий.\nрустам 18 май 2019 09:56\nЕдингиздами "Насаф" мураббий Р.Бердиев футболчиларни трансфер нархини ТВда айтган эди Шквирин Узбек футболини яна бир аянчли муаммосини яккол курсатди факатгина УФА жим узини узи макташдан бошка иши йук\nАнвар 23 декабр 2018 09:10\nСаида 22 декабр 2018 23:54\nТуппа тугри..Мени углим футболга кизикади лекин туманимизда муррабий йук футболдан..Академияга олишмайди битта кизикиш камлик килади дейди устоз курган булиши керак..Пулликга беришга имконим йук бола тушкунликка тушади..\nМурат 22 декабр 2018 23:30\nТуппа тугри гапирибди Игорь Шквирин!\nУлмасбек 22 декабр 2018 22:19\nХа ванихоят, буларканку хакикат\nQakhramon 22 декабр 2018 18:41\nMaqsadjon MR 22 декабр 2018 16:53\nToʻppa tpgʻri dilimdagi gaplarni aytdingiz\nЎзбекистон янгиликлари » Спорт » Игорь Шквирин: “Қашшоқ болакайлардан яхши футболчилар кўпроқ етишиб чиқади”


АрМИ-2021: Ўзбекистон Республикасида ҳарбий шифокорлар танлови бошланди\n23 Avgust 12:10 / Published in Жамият\nЎзбекистон: АрМИ-2021 мусобақаси доирасида ҳарбий шифокорлар учун мусобақа бошланди\nЎзбекистонда ҳарбий шифокорлар танлови бошланди. Бу 2021 йилги Халқаро армия ўйинлари доирасида бўлиб ўтади. Маълум қилинишича, очилиш маросимида Россия Федерацияси ҳарбий қўмондонлиги ва Ўзбекистон Мудофаа вазири Баҳодир Қурбонов бўлишди.\nТаъкидланишича, якшанба куни Ўзбекистондаги Фориш тоғ измаси базасида «Ҳарбий тиббий эстафета пойгаси» халқаро мусобақасининг очилиши бўлиб ўтди.\n«Ҳарбий шифокорларнинг биринчи мусобақалари душанба куни бошланади. Улар табиий ва сунъий тўсиқлар билан махсус трекдан ўтиши, тиббий асбоб-ускуналарни қўпол ерларда ҳайдаш маҳоратини кўрсатиши, ярадорларни жанг майдонидан эвакуация қилиш элементларини ишлаб чиқиши керак, ярадорларни сув тўсиғи орқали кесиб ўтишни амалга ошириш ва биринчи ёрдамни кўрсатиш керак», — дейилади Россия Федерацияси Мудофаа вазирлигида.\nБу йил эстафетада саккиз мамлакат иштирок этмоқда: Россия, Ўзбекистон, Тожикистон, Беларус, Ветнам, Мянма, Хитой ва Фаластин.\nМусобақанинг очилиш маросимида Россия Федерацияси Мудофаа вазирининг ўринбосари Тимур Иванов ва Россия Федерацияси Мудофаа вазирлигининг Бош ҳарбий тиббий бошқармаси бошлиғи Дмитрий Тришкин иштирок этишди.\nШунингдек, тадбирда Ўзбекистон Мудофаа вазири Баҳодир Қурбонов иштирок этди.\nТанлов ўтказиладиган жойда Фориш маркази негизида тематик квартал қурилди, у Ўзбекистоннинг барча вилоятлари ва асосий диққатга сазовор жойларини бирлаштирди.\nҲаммаси бўлиб, мамлакатнинг 12 та вилоятига бағишланган 14 та миллий экспозиция, шу жумладан мамлакат субъекти мақомига эга бўлганлар, Қорақалпоғистон Республикаси ва Тошкент шаҳри.\nTagged under: МУДОФАА ВАЗИРЛИГИ, рақобат, РАҚОБАТДОШ, ҳарбий шифокорлар


Home Page > > Навоий вилоятида тадбиркорлик субъектларининг ҳуқуқлари ва қонуний манфаатларини ҳимоя қилши бўйича вакилнинг фаолияти бошланди.\nЎзбекистон республикаси Президентининг 2019 йил 15 мартидаги ПФ-5690-сонли “Тадбиркорлик фаолиятини ҳимоя қилиш тизимини тубдан такомиллаштириш ва прокуратура органлари фаолиятини оптималлаштириш чора-тадбирлари тўғрисида”ги Фармонига мувофиқ Ўзбекистон Республикаси Президенти ҳузуридаги тадбиркорлик субъектларининг ҳуқуқлари ва қонуний манфаатларини ҳимоя қилши бўйича вакил девонининг янги тузулмаси тасдиқланди.\nТадбирокорларнинг ҳуқуқларини ҳимоя қилиш бўйича вакилнинг жойлардаги, хусусан Навоий вилоятида фаолият кўрсатувчи ходимлари ўз фаолиятларини бошлади.\nФармонга асосан, 2019 йилнинг 1 апрелидан:\n-Тадбиркорларнинг ҳуқуқларини ҳимоя қилиш бўйича вакилнинг тадбиркорлик субъектлари фаолиятида ўтказиладиган текширувларга оид қарорлари назорат қилувчи органлар томонидан бажарилиши мажбурий ҳисобланади;\n-Ўзбекистон Республикаси Савдо-саноат палатаси назорат қилувчи органлар томонидан тадбиркорлик субъектлари фаолиятида ўтказиладиган текширувларнинг қонунийлиги устидан жамоатчилик назоратини амалга ошириш орқали Тадбиркорларнинг ҳуқуқларини ҳимоя қилиш бўйича вакилнинг тадбиркорлик субъектлари фаолиятида ўтказиладиган текширувларни мувофиқлаштириш соҳасидаги фаолиятини таъминлашда иштирок эташи белгилаб қўйилди.\nШунингдек Тадбиркорларнинг ҳуқуқларини ҳимоя қилиш бўйича вакил ўз ваколатларини амалга ошириш доирасида:\n-Назорат қилувчи органлар томонидан тадбиркорлик субъектлари фаолиятида текширувлар ўтказиш соҳасидаги қонунчилик талабларига риоя этилишини назорат қилади;\n-назорат қилувчи органларнинг тадбиркорлик субъектлари фаолиятида текширувлар ўтказиш тўғрисидаги буюртмаларини кўриб чиқади ва уларнинг асослилигини ўрганади;\n-тадбиркорлик субъектлари фаолиятида текширувлар ўтказишга розилик бериш ёки рад этиш, шунингдек, уларнинг муддатларини узайтириш ёки кўчириш тўғрисида қарорлар қабул қилади;\n-тадбиркорлик субъектлари фаолиятида текширувлар ўтказиш соҳасидаги қонун ҳужжатларини бузганлиги учун назорат қилувчи органларнинг айбдор мансабдор шахсларини жавобгарликка тортиш бўйича чоралар кўради;\n-тадбиркорлик субъектлари фаолияти устидан давлат назоратини амалга ошириш соҳасида ягона ҳисоб ва ҳисобот юритилишини, шунингдек ушбу соҳада назорат қилувчи органларнинг ягона ҳуқуқни қўллаш амалиёти юритилишини таъминлайди;\n-назорат қилувчи органлар ва тадбиркорлик субъектларига тадбиркорлик субъектлари фаолиятини текшириш соҳасидаги қонунчилик нормалари қўлланилиши юзасидан маслаҳат ёрдамини кўрсатади;\n-тадбиркорлик субъектлари фаолиятида текширувлар ўтказиш соҳасидаги норматив базани ишлаб чиқиш ва такомиллаштиришда иштирок эташи кўрсатиб ўтилди.\nБундан ташқари “Ўзбекистон Республикаси Президенти ҳузуридаги тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил тўғрисида”ги Ўзбекистон Республикаси Қонунига муофиқ Тадбиркорларнинг ҳуқуқларини ҳимоя қилиш бўйича вакил фаолиятининг асосий вазифалари ва йўналишлари белгиланган.\nЖумладан: тадбиркорлик фаолиятини ривожлантириш, тадбиркорлик субъектларининг ҳуқуқлари ва қонуний манфаатларини ҳимоя қилиш соҳасида давлат сиёсатини шакллантириш ҳамда амалга оширишда иштирок этиш;\n-давлат органлари томонидан тадбиркорлик субъектларининг ҳуқуқлари ҳамда қонуний манфаатларига риоя этилиши юзасидан назоратни амалга ошириш;\n-тадбиркорлик субъектларининг фаолиятини текшириш амалга оширилаётганда уларни ҳуқуқий жиҳатдан қўллаб-қувватлаш;\n-тадбиркорлик фаолияти эркинлигининг кафолатлари тўғрисидаги қонун ҳужжатлари нормалари ва талабларининг амалда рўёбга чиқарилишини ўрганиш;\n-қабул қилинган норматив-ҳуқуқий ҳужжатларнинг тадбиркорлик фаолиятини амалга оширишга таъсири самарадорлигини баҳолаш;\n-тадбиркорлик субъектларининг ҳуқуқий кафолатларини мустаҳкамлашга, уларни ривожлантиришни рағбатлантиришга қаратилган қонун ҳужжатларини такомиллаштириш юзасидан таклифлар тайёрлаш каби вазифалар белгиланган.\nБизнинг манзилимиз, Навоий вилояти Навоий шаҳар Навоий кўчаси 48А-уй, вилоят “Ҳалқ қабулхонаси” биноси. Почта индекси 211105.\nМаълумот учун телефонлар: 79-224-45-84 ҳамда 79-224-45-89\nКўрилганлар сони: 1365


Тепа бўлаги (lobus parietalis) » Тиббий психология – Расмий сайт\nЯнгиликлар » Энциклопедия » Тепа бўлаги (lobus parietalis)\nТепа бўлаги (lobus parietalis). Марказий эгатдан орқа томонда жойлашган. Sulcus centralis тепа бўлагининг олдинги, sulcus lateralis эса пастки чегарасини ҳосил қилади. Марказий эгат билан орқа марказий эгат (sulcus postcentrаlis) орасида орқа марказий пушта (gyrus postcentrаlis) жойлашган. Тепа бўлагида горизонтал жойлашиб ўтган эгат интрапариетал эгат (sulcus intraparietalis) номини олган. Бу эгат тепа бўлагини юқори (lobus parietalis superior) ва пастки (lobus parietalis inferior) париетал бўлакларга ажратади.\nПастки париетал бўлак ўз навбатида иккита пуштага бўлинган. Улардан бири – чегара усти пуштаси (gyrus supramarginalis), иккинчиси – бурчак пушта (gyrus angularis). Gyrus supramarginalis Силвий эгатининг орқа учини ўраб турса, gyrus angularis юқори чакка эгатининг орқа учини ёпиб туради.\nТашқи капсула (capsula externa) – қобиқ (putamen) ва тўсиқ (сlaustrum) орасида зич жойлашиб ўтган ассоциатив толалардан иборат нозик тузилма. Унинг ички деворини putamen, ташқи деворини claustrum ҳосил қилади.\nТепа бўлаги зарарланиши симптомлари\nОрқа марказий пушта тўла зарарланса, қарама-қарши томонда гемианестезия, қисман зарарланса, моноанестезия ривожланади. Унинг устки қисми зарарланса – оёқда, ўрта қисми зарарланса – тана ва қўлда, пастки қисми зарарланса – юзда сезги бузилишлари аниқланади. Бу соҳалар қўзғатилса, қарама-қарши томонда Жексон типидаги сенсор хуружлар рўй беради.\nЮқори париетал пушта зарарланса, тана схемаси бузилиши (соматоагнозия) синдроми шаклланади. Анозогнозия, аутотопагнозия ва псевдополимелия ушбу синдромнинг асосий белгилари ҳисобланади. Анозогнозия – ўз касаллигини инкор қилиш. Масалан, бемор бир томони фалажланган бўлса-да, оёқ-қўлим ишлаяпти, дейди. Аутотопагнозия – ўз тана қисмларини танимаслик, қўли ва оёғининг қандай жойлашганини нотўғри айтиш. Бемор – “бу менинг қўлим эмас, бошқанинг қўли, ёнимдаги ёғоч, мушук ва ҳ.к.” деб айтади ва ўзи ҳам шунга ишонади. Псевдополимелия – ортиқча қўл ва оёқлари бордек туюлиши. Ушбу бузилишлар кўпроқ субдоминант, яъни ўнг яримшар зарарланиши учун хос.\nШунингдек, проприорецептив афферентация бузилиши сабабли қарама-қарши томондаги қўлда “афферент парез” ривожланади. Бунга Форстер синдроми дейилади.\nПастки париетал пушта зарарланса, астереогнозия (тактильная агнозия) оптик-фазовий агнозия, кинестетик (идеатор) апраксия, афферент мотор афазия, аграфия, алексия, бармоқлар агнозияси, акалькулия, ривожланади. Шу соҳадаги орқа адверсив майдон қўзғатилса, кўз ва бош қарама-қарши томонга буралиб эпилептик хуружлар рўй беради.\nҚўшилган: 00:32 / 07-04-2021 Ўқилди: 59


Мэтр Лобановский ҳикматлари » Скачать музыку бесплатно новинки музыки 2016-2017\nМэтр Лобановский ҳикматлари\nКомментариев: 0 Просмотров: 227 Дата: 2-02-2016, 11:20 Нафақат Украина, балки жаҳон футболида ҳам ўчмас из қолдирган Валерий Лобановский кўплаб машҳур юлдузларни тарбиялаб, вояга етказган. Буюк мураббий ҳақида ҳозир ҳам кўп ёзишади. Валерий Васильевичнинг футбол ва мураббийликка оид фикр-мулоҳазаларидан унинг шогирдлари афсонавий қўлёзмалар сифатида фойдаланишмоқда. Мэтрнинг ўзига хос фалсафаси давр синовларидан муваффақиятли ўтиб, ҳозирда ҳам долзарблигини йўқотмаган. Марҳамат, уларнинг айримлари билан танишинг. Ғалабага эришиш учун доимо вақтдан ўзиб юриш талаб этилади. Муросасизлик маданияти юксак даражада бўлмоғи даркор. Кескин бурилишни вақт белгилаб беради. Эркинлик - қонун томонидан тақиқланмаган ишларни амалга ошириш истаги ва имконияти. Барча дунёвий неъматлардан ўзини чеклаш - тўғри йўл. Ўта муҳим вазифа - ўта беқарор унсур. Қисман, ҳатто бир кунга бўлсада сафдан чиқиш ортда қолишга олиб келади. Ақидалардан воз кечиш - принципсизлик. Даль талқинига кўра, принцип - чекиниб бўлмайдиган қоида, негиз. Муросасизлик билан муаммони йўқотиб бўлмайди: ҳозирнинг ўзида қатъий қарорга келиш лозим, эртага кеч бўлади. Бир хил масаллиқдан фойдаланишларга қарамай, турли пазандалар тайёрлаган таомлар турлича таъмга эга бўлади. Актёрнинг қўлга киритган совринлар, унвонлар ва даражасидан мағрурланишга ҳаққи йўқ. Футболчи ҳам шундай. Ҳаракат - ҳаёт, осойишталик - ўлим. Ҳаракатлана оладиганларга мухлислар талабчан муносабатда бўлишади, меҳрибонлик сезилиб туради. Тош бўлиб қотиб қолган, ўлганларга ҳам муносабат талабчан бўлади, фақат у шафқатсиз. Ажойиб намуналардан нусха кўчириш, кимгадир етиб олишга уриниш - келажаги йўқ машғулот. Касбдошларидан ўзиб кетиш - ҳар қандай соҳада илҳом бағишлайдиган иш. Ўйламасдан, енгилтаклик билан қарор қабул қилишдан осонроқ иш йўқ. Лекин энг тўғри қарорни топиш жуда мушкул. Таваккалчилик, тажрибалар, юқоридан буйруқ беришларини кутиб ўтирмасдан, бутун масъулиятни ўз зиммасига олишларсиз ривожланиб бўлмайди. Мен афсунгар эмасман ва ҳеч қачон бундай мақомга даъво қилмаганман. Фақат жамоа учун самара берадиган жиҳатларни тан оламан. Ўзимни ноҳақлигини тан олишни ёқтирмайдиган кишилар сирасидан, деб ҳисоблайман. Лекин йиллар давомида тўплаган тажрибам туфайли йўл қўйган камчиликларимни атрофдагилар осон англайдиган тарзда иш тутишга ўргандим. Ошкоралик - мураккаб илм. Очиғи, иқтидорнинг нима эканини билмайман. Баъзан омад сизга бахтли тасодиф туфайли кулиб боқади. Нима, бу ҳам иқтидорми? Бундан кўра, буюк мураббий қайси шахсий фазилати ва қандай услублар эвазига мунтазам равишда муваффақият қозонгани ҳақида изланишлар олиб бориши фойдалироқ. Ғалабаларда ҳам, омадсизликда ҳам холисона баҳо бериш тарафдориман. Омад ҳам кўплаб омиллар туфайли юзага келади, у мавҳум тушунча эмас. Мен танқид қилиш нафақат мумкин, балки керак, деб биламан. Агар у ўринли, мантиққа асосланган бўлса, танқид қилинувчига катта фойда келтиради. Тан оламан, дастлаб футболга машаққатли, ақлли меҳнатдан кейин мияга бироз дам берадиган восита сифатида қараганман. Ўтмиш - мен учун доимо ўтмиш бўлиб қолаверади. Уни қимматли тажриба манбаи сифатида қибул қиламан. Келажак бугундан бошланади. Фаолиятимнинг илк кунларида уни ўзимнинг асосий ақидам сифатида қабул қилдим. Шогирдларимга шошмасдан назар ташлаб, улар қандай бўлишса, шундайлигича тушунишга интилдим: уларнинг табиати, кайфияти, эҳтиёжи билан қизиқдим, оила ва шахсий ишларига аралашдим, ҳатто футболга умуман алоқаси бўлмаган икир-чикирлар ҳам эътиборимдан четда қолмади. Ўйинчиларсиз мураббий бўлмайди. Фақат жамоа устози ва футболчиларнинг мақсади бир бўлса, муваффақиятга эришиш мумкин. Мен босқичма-босқич эришиладиган тараққиёт тарафдориман. Шогирдларимни маълум муддат захирада қолдириш орқали тоблайман. Биринчи навбатда, футболчининг одоб-ахлоқи ва иродасига эътибор қаратаман. Кейинчалик ундаги универсаллик ва функционал имкониятларни ҳисобга оламан. Ўз ҳиссиётларимни ҳеч қачон ҳеч ким билан муҳокама қилмайман. Сир сақлаган пайтларда уларда қандайдир маъно бўлиши мумкин, кимгадир ошкор этиш эса мени ҳам, суҳбатдошимни ҳам изланишдан тўхтатади. Футболдаги «табиий сараланиш» аллақачон йўқ бўлган. Ҳозирда маълум табиий иқтидорга эга бўлган ва доимий машғулотларда бу фазилатларини янада ривожлантира оладиган ижрочилар танлаб олинади. Жамоа ўйинига рақибнинг қандай қаршилик кўрсатишига қараб баҳо бериш лозим. Қатъият ва изчилликнинг йўқлиги жамоага очколар танқислигидан кўра кўпроқ зарар келтиради. Футболчилар ўртамиёна мақомга кўникма ҳосил қилишади ва кичик муваффақиятдан сўнг ўзларини бахтиёр сеза бошлайдилар. Футболчидан уддалай олмайдиган вазифани талаб қилмаслик керак. Унинг устун жиҳатларини юзага чиқарадиган янги услубни яратиш ёки ушбу позицияга бошқа бир ижрочини топиш лозим. Бу рецепт эмас, принцип. Вақт ўтиши билан футболчиларнинг интеллектуал салоҳияти юксалиб боради. Демак, улардаги талабчанлик ҳам ортади. Буни ҳисобга олиш лозим. Ўзининг жисмоний ва маънавий имкониятларини тўла намойиш этиш фазилати футболчиларда тажриба тўплаш, етуклик ортидан пайдо бўлади. Умуман, захира масаласи энг мураккаб иш, менинг назаримда. Биз шунга интилмоғимиз керакки, жамоада (терма жамоа назарда тутилмоқда) чинакам рақобат ҳукм суриши шарт. Қайсидир позицияда жароҳат ёки савиянинг пасайиши туфайли ўйинчи алмаштириш зарурати туғилса, бу жамоанинг савиясига салбий таъсир этмаслиги лозим. Ўйин арафасида барчанинг фикри бир нуқтада жам бўлиши муҳим. Ишончим комилки, шундай шароитда мураббий кўнглидан кечган фикрлар футболчиларга етиб боради. Яъни, «узатувчи» ҳам, «қабул қилувчи» ҳам битта «тўлқин»да бўлади. Ғоя барча учун шунчалик таниш бўлиши даркорки, уни ҳар ким ўзи яратгандек тушунсин. Стадионга бормайдиган мухлиснинг футбол ҳақида гапиришга ҳаққи йўқ. Терма жамоанинг битта ўйини ички чемпионатнинг 5-6 беллашуви билан баробар. Ёки тахминан бир йиллик умрга тенг. Бир нафар юлдузни харид қилиб унга фантастик маош белгилаш - жамоани барбод қилиш билан баробар. 1986 йили Кубок эгалари кубогини қўлга киритдик. 1987 йили эса ички чемпионатда 10-поғонани эгалладик. Ўйинчилар ўзларига нисбатан талабчанликни пасайтириб юборишди, аввалги муваффақият билан яшадилар. Мана шунинг учун ҳам «МЮ»да ЕЧЛда ғолиб чиқишгани ҳақида ҳатто шивирлаб гаплашиш ҳам тақиқланган. Қоидани бузганга йирик жарима нақд. «Менинг услубим оддий принципга - хатоларга йўл қўймаслик ва ишончли ҳаракат қилишга асосланган», - деган эди швециялик теннис юлдузи Бьорн Борг. Мураббий - ижодкор шахс. Ижодкор эса хатога йўл қўйиши мумкин. Мураббий доимий тарзда сабоқ олиши лозим. Борди-ю, ўзини етук деб ҳисобласа, мураббийликдан чиқади. Вақтни алдаб бўлмайди. У ҳаммасини жой-жойига қўяди. Мураббий ҳеч қачон жамоанинг барча вакилларига бирдек ёқмайди. Бу - аксиома. Мураббий бир лаҳзага бўлсада унинг нуфузини белгилаб берадиган кишиларга устозлик қилаётганини унутмаслиги лозим. Ахир футболчи робот эмас, унинг ҳам юраги бор. Мураббий футбол соҳасини қанчалик яхши билса, ўз шогирдларининг ички кечинмалари, ҳол-аҳволидан ҳам шунчалик яхши хабардор бўлмоғи лозим. Манба: Football.ua, И.РАҲИМОВ тайёрлади - деб хабар бермоқда Stadion.uz нашри.


Ўзбекистон мусулмонлари идораси ҳузуридаги «Вақф» хайрия жамоат фонди Рамазон ойи муносабати билан бугун, 20 май куни Нукус шаҳридаги «Имом Эшон Муҳаммад» жоме масжидида республикадаги кам таъминланган ва ёрдамга муҳтож юз кишига 12 млн. 99 минг сўмлик озиқ-овқат маҳсулотлари моддий ёрдам сифатида тарқатилди.\nМазкур фонд томонидан Қорақалпоғистонда фаолият кўрсатиб турган 50 масжидга Мусҳафлар вақф қилинди.\nТадбирда “Вақф” хайрия фонди раиси И.Халилов ҳам иштирок этиб, бугунги кунгача фонд томонидан амалга оширилган ишлар, кўрсатилган моддий ва маънавий ёрдамлар ҳақида айтиб ўтди.\nШундан сўнг Қорақалпоғистон мусулмонлари қозиёти қозиси Ш.Бауатдинов муқаддас динимизда заиф ва муҳтож инсонларга катта эътибор қаратилиши, уларни оғирини енгил қилиш ва ҳолидан хабар олишни ибодатларнинг афзаллларидан эканини таъкидлаб ўтди.\nПайғамбаримиз саллоллоҳу алайҳи ва саллам ҳадисларида мусулмонлар ўзаро ҳамжиҳат ва раҳмдил бўлишга, бева ва мискинлардан иборат муҳтож ва заифларга ёрдам беришга чақириши ҳақида айтиб, бугунги кунда ёрдамга муҳтожлар учун яратилаётган имкониятлар, қабул қилинаётган қарор ва фармонларнинг инсон манфаати учун хизмат қилиши, бундай инсонлар ҳамиша давлат эътиборида эканлиги ҳақида айтди.\nЎзларига қаратилаётган бундай эътибордан, яратилган имкониятлар ва бугунги тадбирни ташкил қилган ташкилот мутасаддиларига ўзининг миннатдорчилигин билдиради тахиятошлик Г.Уразимбетова.\nДругие материалы в этой категории: « Хайрия ишлари давом этмоқда\t"Ал-Ҳадая" компанияси маҳсулотлари тақдим этилди »


Ди Мария: ПСЖдан кетмайман, чунки Месси келяпти\n5 февраль, 2021, 10:20\nТеглар:Анхель ди Мария | ПСЖ | Лионель Месси\nБундан аввал, ўзига янги жамоа қидираётганини маълум қилган Анхель ди Мария фаолиятини ПСЖда давом эттиришга қарор қилди ва клуб билан янги шартнома имзолаш учун музокара ўтказмоқда.\nАргентиналик футболчи Парижда қолиш қарорини Лионель Месси билан боғлади.\n- Биз клуб билан шартномани узайтириш бўйича музокара қиляпмиз. ПСЖда қолиш фикрига келишимга, келаси мавсум Лионель Месси билан клубда ҳам бирга ўйнаш имкони юзага келгани сабаб бўлди, - деди Анхель ди Мария.\nМаълумотларга қараганда, ПСЖ аргентиналик ярим ҳимоячига 2023 йилгача мўлжалланган шартнома таклиф қиляпти. Унинг трансфер суммаси эса, 22 миллион еврога баҳоланган. Анхель жорий мавсумда 24 та ўйинда майдонга тушиб, бешта гол ва 11 та голли пас муаллифи бўлди.\nПСЖ Мбаппе ўрнига 3 та юлдузни олиб келмоқчи\nРасман! ПСЖ жамоанинг асосий футболчиларидан бири билан шартномани узайтирди (Фото)


Дарахт остидаги тилло - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 20 Август 2015\tКӯришлар: 1106\nТонг саҳарда дарвозанинг тақ-тақидан Фотима хола бир сакраб тушди. Эшик орқасида ўғлининг синфдоши – Рауфни кўриб, шошганича сўради:\n– Ҳа, Рауфжон, омон-эсонмисан? Онанг яхшими? Уйларинг тинчми?\n– Жамол қани? Уйқудан турдими? – Рауф ўртоғи онасининг саволига жавоб бериш ўрнига уйга кирди. Фотима хола унинг бу ҳаракатларидан таажжубга тушди. Рауф айвончада бадантарбия билан шуғулланаётган Жамолни кўрди.\n–Сен ҳув анави, одамни кўряпсанми? –Рауф қўлида бел билан тепачадан канал томон тушиб бораётган ўрта яшар, ориққина, баланд бўйли кишини Жамолга кўрсатди.\n–Қайси одамни? – сўради Жамол тепачадан кўз узмай. Бу пайт у киши назардан ғойиб бўлганди.\n–Хўш, нима қилди? Нима бўлди?...\n–Наҳотки, кўрмаган бўлсанг? – деди Рауф. –Ахир, айвонда машқ қилаётган эдинг-ку?\n–Тезроқ гапирсанг-чи? – дилтанг бўлди Жамол, - хўш, айвонда бадантарбия қилсам, нима бўпти? Ахир, машқ қилиш тўрт томонни назорат қилиш эмас-ку?\nРауф келганидан пушаймон бўлди. У Жамолнинг ҳақиқатан ҳам ўша кишини кўрмаганига ишонч ҳосил қилди. Дарахт остидаги сирни фақат ўзи кашф этса яхши бўларди.\nЭрталаб тепачага чиқиб, бадантарбия билан машғул бўлгач, бел билан улкан чинор остини ковлаб ниманидир яширган озғин, баланд бўйли кишини кўрди. Рауф у кишининг ҳаракатларидан кўз узмас, зимдан калласида минг бир хаёл ғужғон ўйнарди: бу одам ўғри бўлса керак ва шубҳасиз, ўғирлаган нарсасини ана шу ерга кўмди. Шу лаҳзаларда жўраси Жамолни эслади. У ҳам ҳар куни айвончада машқ қилади ва албатта, бу шубҳали кишини кўрган. Ҳозир эса, эҳтимол, ўша кўмилган нарсани қандай қилиб олиш фикридадир. Агар Жамол Рауфдан олдинроқ дарахт остидаги сирни кашф қилса, у икки қўлини бурнига тиқиб қолаверади. Ана шу ўй-хаёллар билан Рауф шошганича ўртоғининг уйига келди.\n–Нега қотиб қолдинг? – Рауфни хаёллар оламидан олиб чиқди Жамол.\nРауфни сирни очишдан бошқа иложи қолмаганди.\n–Биласанми, - деди у ниҳоят. –Тезроқ кийиниб чиқ, ҳаммасини йўлда айтиб бераман.\nБир неча дақиқадан кейин икки ўртоқ темир йўлнинг ўнг томонида жойлашган тепача томон йўл олишди.\n–Мен эрталаб айвончадан ана шу томонга шошиб келаётган бир кишини кўрдим, - воқеани ҳикоя қилишга киришди Рауф. –У нимадандир хавотирланар, орқасига тез-тез қараб-қараб қўярди. Кейин дарахт тагини ковлаб, қўлидаги нарсани у ерга кўмди.\n–Қайси дарахт остига?\n–Ҳеч кимга айтмайсанми?\n–Кимга ҳам айтардим?\nРауф ўзининг ножўя гапидан бир пас жим қолдию, кейин тахминини айтди:\n–Фикримча, у одам ўғри эди, бўлмаса, қўлидаги нарсани кўммасди.\n–Агар тиллони кўмган бўлса-чи? – деди Жамол бир олам хурсандлик билан, - роса кайф қилардик-да.\n–Тўғри айтасан, - Рауфнинг катта кўзлари янада катталашди. –Агар ҳақиқатан ҳам тилло кўмган бўлса, мен биттасини оламан.\n–Мумкин эмас, - деди Жамол маъноли оҳангда, - бу давлатнинг тиллоси.\n–Йўқ, биттасини оламан, - фикридан қайтмади Рауф, - ахир, тиллони мен топдим-ку.\n–Сенга тилло нимага керак? – сўради Жамол.\n–Ҳар куни онам касалланган тишларини тилло қилдираман, деб дадам билан жанжал кўтаргани кўтарган. Отамнинг эса, бунинг учун пули йўқ.\n–Бундай бўлса, мен ҳам битта оламан, - деди Жамол.\n–Дадамнинг тишлари ҳам азоб беради.\n–Шошма, тилло ўзи қанақа бўлади? – сўради Рауф.\n–Умримда кўрганим йўқ.\n–Ёлғон гапирма, - деди Жамол, - мен онангнинг қўлида тилло узукни кўрганман. Сен ҳам уни ҳар куни кўрасан.\n–Мен ҳақиқий тилло қанақа бўлса экан, деяпман, калла!\n–Ҳақиқий тилло... Жамол бир неча дақиқа нима деб жавоб беришни билмай қолди. –Ҳақиқий тиллодай бўлади-да, - оқибат “тушунтирди” у ва хурсанд бўлиб деди: –Яхшиси, топган нарсамизга қўл теккизмаймиз. Мелисага топширганимизда ўзидан сўраб биттадан оламиз, нима дединг?\n–Балли, - ўртоғининг гапини маъқуллади Рауф, - шунинг учун ҳам бу сирни ҳеч кимга эмас, сенга айтдим. Агар мен ҳушёрлик қилиб, у кишини пойламаганимда сен қаердан бунчалар хурсанд бўлардинг?\n–Ҳали ҳам сен мени тўғри тушунмадинг? – деди Жамол. –Менинг хурсандигим бошқа жойдан. Тиллони топиб, топширганимиздан кейин мактабимизга мелисалар бошлиғининг ўзи келади. Катта йиғилишда қўлларимизни сиқиб “раҳмат” дейди. Эҳтимол, ҳар икковимизга биттадан соат ҳам берар... Бизни, албатта, кинога ҳам олишади. Ана кейин кўрибсанки, мактабимиз ҳам бутун оламга машҳур бўлади.\n–Мактабни ким машҳур қилди? – тантана билан сўради Рауф.\n–Ким бўларди? – Жамол билан Рауф! – ўша оҳангда жавоб берди Жамол. Жамолнинг биринчи бўлиб ўз номини тилга олгани Рауфга ёқмади.\n–Тўғрироғи мактабни Рауф билан Жамол машҳур қилишди, - жўрасини тўғрилади у.\n–Фарқи нима? – деди Жамол. –Хазинани мену сен топдик.\n–Хазинани сен эмас, мен топдим! - қичқирди Рауф. –Агар мен айтмаганимда сен қаердан билардинг?\n–Билардим, - паст келмади Жамол, - у эркакни мен ҳам айвондан кўрган эдим.\n–Номаъқул қилибсан? – ғазабланди Рауф, – “шубҳали кишини кўрдингми?” десам “йўқ” демадингми?\n–Мен қасддан “кўрмадим” дедим. Сенинг мақсадингни билмоқчи эдим.\n–Бўлмаса, мен мақсадимни айтмайман, - деди Рауф.\n–Қани, кўрган бўлсанг, топчи, тилло қайси дарахт остида?\nЖамол атрофга кўз югуртди: юзлаб дарахтлар... –Қайси дарахт остида бўлса экан у бебаҳо ганж.\n–Сен, Рауф, ҳазилни ҳам билмайсан, - бироз юмшади Жамол. –Тезроқ бўл, кетдик, яна бошқа бирор киши биздан олдинроқ тиллони ковлаб олмасин.\nЖўралар бир неча қадам юриб, тепага чиқишди. Рауф ёши ўтган, майкачан бир киши машқ қилаётган катта чинор остини кўрсатди.\n–Кўрган одаминг шуми? –Рауфнинг қулоғига пичирлади Жамол.\n–Йўқ, - хавотир-ла деди Рауф машқ қилаётган кишидан кўзини олмай, - ахир бу бўчкадай семиз-ку? Ишқилиб бу одам ҳам сирни билиб қолмаган бўлса деб қўрқаман.\n–Тўғри айтасан, - дўстининг гапини тасдиқлади Жамол. Машқни баҳона қилиб, балки дарахт остини ковлаш фикридадир. Афту андоми ҳам шубҳали.\n–Нима қилиш керак? – Наҳотки биз топган нарсага бу одам эгалик қилса?\n–Нега эгалик қиларкан? – норози бўлди Жамол. Пойлаб турамиз. Дарахт тагини ковламоқчи бўлдими, дарров чопиб борамиз-у ковламанг, ҳозир бу ерга мелиса келади, биз аллақачон хабар бердик, деймиз. Ана кейин кўрасан, думини хода қилишини.\nДўстлар ана шундай баҳсу мунозара билан банд бўлиб туришганда “бўчка” машқни охирига етказиб канал томон юрди. Жўралар енгил нафас олишди. Лекин улар ҳали ҳам чинор тагини ковлай олишмасди. Зеро, йўловчилар сони тобора ортиб борарди. Бу аҳволдан Рауф билан Жамолнинг тоқати тоқ бўлди. Улар ҳар гал дарахт остини ковламоқчи бўлишардию, аммо топилмаларига яна бошқа бирон кишининг шерик бўлиб қолишидан хавфсирашарди.\nКутилмаганда Рауф канал томондан бу тарафга келаётган ўша ориқ, баланд бўйли кишини кўриб қолди.\nУнинг қўлида ҳам бел бор эди. Рауфнинг юраги тез-тез ура бошлади.\n–Ана келяпти, - деди у Жамолга пичирлаб, - тиллони кўмган одам шу.\n–Кел, яширинамиз, қани нима қилар экан, - маслаҳат берди Жамол.\nИкковлари катта дарахт орқасига яширинишди. Баланд бўйли киши оҳиста-оҳиста келиб ниҳоллардан бирининг тагини ковлай бошлади.\n–Тиллони кўмган жойини унутиб қўйибди, - астагина деди Рауф. –Мен бир неча дақиқа олдин унинг катта дарахт остини ковлаганини кўргандим.\n–Ҳақиқатан кайф қиламиз, - янада хурсанд бўларди Жамол. –Менимча, энди у тиллоларини ҳеч қачон тополмайди.\nҚара, кичкина дарахт остини ковлаяпти. Кел, бориб нимани излаётганини сўраймиз, - деди Рауф.\n–Нима бўлганда ҳам биз у одамни яхшироқ таниб олишимиз керак, - деди Рауф. –Тиллодан ташқари, агар ўғрини ҳам топсак, ана унда ҳақиқатан ҳам ҳамма бизга қойил қолади.\nШу гаплардан кейин Рауф билан Жамол ҳали ҳам дарахт тагини ковлаётган киши олдига келишди.\n–Амаки, нега сиз дарахтнинг остини ковлаяпсиз? – сўради Рауф.\nБаланд бўйли киши бир зум ишини тўхтатиб табассум-ла деди:\n–Нима бўларди, тилло излаяпман...\nДўстларнинг ҳаяжонлари ошиб, бир-бирларига маъноли боқишди.\n–Яширган жойингизни унутиб қўйдингизми? – сўради бу гал Жамол.\n–Йўқ, - деди ҳалиги киши, - қайси дарахт остини ковласам, у ердан тилло топаман.\n–Сиз, аллақачон тиллоларни топдингизми? – хавотир-ла сўради Рауф.\n–Бўлмаса-чи? – деди эркак, - мен ҳар куни дарахтлар остини ковлайман ва ҳар куни тилло топаман.\n–Ҳазиллашманг, амаки, - деди Жамол. –Қани, бугун топган тиллонгизни кўрсатинг-чи?\n–Оббо содда болалар-ей, эҳ синчков болалар-ей, - яна табассум қилди эркак. –Бир неча вақт олдин сизлар кўриб турган ана шу ориқ, чаққон амаки айиқдай семиз бўлиб, ўрнидан қимирлай олмасди. Аҳволим кундан-кунга ёмонлашиб борарди. Духтурлар менга кўпроқ жисмоний меҳнат билан машғул бўлишни маслаҳат беришди. Аммо квартирада жисмоний меҳнатни қаердан топасиз? Шунинг учун ҳар саҳар бу ерга келиб қарийб бир соат дарахтлар тагини юмшатаман. Бора-бора саломатлигим тикланди. Ҳақиқатан ҳам мен дарахтлар остидан тилло, яъни саломатлигимни топдим. Дунёда саломатликдан қимматроқ нарса борми?\nЖўраларнинг тарвузи қўлтиғидан тушди. Улар бу кишининг саволига нима деб жавоб беришни билишмасди. Аммо ҳали ҳам эркакдан шубҳали кўзларини узишмасди. У яна икки-уч дарахт тагини юмшатди-ю уйи томон йўл олди.\n–Энди нима қиламиз? – сўради Жамол.\n–Бу одамнинг гапларига ишонгим келмайди, - деди Рауф. –Кел, яхшиси чинор остини ковлаймиз.\n–Мактаб вақти бўлди, дарсдан кеч қолмайлик.\n–Биласанми, нима? – деди Рауф. –Эртага эрталаб барвақт биронта белни олиб келиб, катта чинор ва бошқа бир неча дарахт тагини ковлаймиз, нима дединг?\n–Майли, - рози бўлди Жамол. –Мумкин бу киши одамлар шубҳаланмаслиги учун бир неча дарахт остини ковлагандир.\nЭртаси куни жўралар уйқудан барвақт туриб, тепачага келишди ва аввал катта чинор, кейин яна бир неча дарахтлар остини ковлашди. Аммо мурод ҳосил бўлмади. Улар умидсизланиб бошқа дарахтлар тагини ҳам ковлаб кўришарди.\n–Балли болалар, балли! – кечаги одамнинг овози Рауф билан Жамолни чўчитиб юборди. –Мен кексайганда қилган ишни сизлар бугун қилаётганларингдан хурсандман, шунинг учун сизлар ҳеч қачон мендай касал бўлмайсизлар, фарзандларим.\nЖўралар сирни бой бермай, яна икки-уч ниҳол остини юмшатишдию, номаълумгина кўздан ғойиб бўлишди.\nБугун: 18-01-2020 20:24:42